text:
* Iyo uri mu kiganiro
wigerageza ibintu byo kwerekana ko mumenyeranye cyane byatuma uhubuka mu magambo, icyo gihe uba utsinzwe si ibanga. Ganira nawe ibintu biganirwa n’abantu babiri bashaka kumenyana, uvuge ibikwiye kandi neza ibyo wibagiwe uzabivuga ubutaha. Kandi si byiza n’ubundi gushaka kumvikanisha ko uri umwana mwiza…ntacyo bimara.
* Kwitihutisha ibintu
Gushyira ingufu mu kumvisha mugenzi wawe ikintu iki n’iki sibyo na mba keretse igihe mwabaye inshuti bya nyabyo kuko mwembi muba mufite inshingano mugomba kuzuza. Waba rero uri kumubwira uti “nyabuneka tujyane gusura umurwayi…” cyangwa indi mpamvu… icya ngombwa si impamvu ituma ushyira ingufu mu gusaba ikibazo ni “kuki wumva ko kuva mwamenyanye agomba kwemera ibyo ushaka”. Iyo umubwira ibintu nk’ibyo mukimenyana bituma yibaza nimugumana noneho bizagenda bite ?
* Kumenya icyo usabwa (ku muhungu)
Benshi ntibabyitaho gusa niyo mpamvu benshi bibakoraho, biragoye guhabwa indobo utabonye. Ahubwo nuko uba warayirengagije mbere y’uko iza. Niba uri kuganira n’umukubwa akenshi aba akwereka icyo atekereza inyuma (body language), ubona ashaka ko umubwira ku kintu runaka gishakishe ukivuge, niba ubona adashaka amagambo yawe, ceceka uzongere ejo nabwo nibyanga ubireke, nukomeza guhata uzatuma we ubwo akubwira ati “ ihangane, ariko njye nawe ndabona bitashoboka” ubwo ntazaba ayikunagiye ? Kandi kubera ibintu utitaye ho.
* Kwitwara neza kuri telephone
Aho ziziye zo zizakora… niba mukimenyana ibintu byanyu bitaragera kure, wikwiha guhamagara nijoro wivugisha ukuntu !!! Nibwo wumva akubajije ati “ ko uvuga gutyo wabaye iki” ubwo nawe indahiro ukayiha umunwa uti “ce”. Mu minsi ya mbere ni byiza cyane ko utanga ibiganiro bya gishuti bisanzwe, ukirinda za “ndagukumbuye” muri sms, kuko bitera ikibazo. Gaunda ya mbere iba ari uko akumenya nawe ukamumenya ibindi byose ni nyuma, kuri telephone rero ugomba kumenya ko yita kuri buri jambo wavuze rimwe na rimwe akaba ashobora no kubiganiraho na mugenzi we, urumva ibikubaho rero iyo wavuze nabi.
* Kuganira ku buzima bwahise
Mu minsi ya mbere umenyana n’umuntu ntabwo ari ngombwa ariko si na byiza guhita ugenda umubwira ibyawe byose. Kuko byo mbere yo kumumenya uba waragize ubundi buzima, cyangwa se undi mukunzi. Ibyo si byiza kubihisha ariko tegereza igihe kigere, iyo mumenyeranye nibwo uba ushobora kumubwira ku buzima ubamo niba se warigeze kugira indi nshuti…ni byiza ko abimenya kuko iyo abimenye nyuma Atari nawe ubimubwiye bishobora kujegeza umubano wanyu.
* Menya aho ugarukira
Kwihutisha ibintu ntabwo akenshi bitanga igisubizo cyiza, mu gihe ukimenyana n’umuntu wifuza ko mumenyana, gerageza umuhe umwanya wimuhamagara buri kanya, ngo ujye kumusura buri kanya…ntabwo ari byiza kuko ku nshuro nyinshi bituma yibaza Impamvu ikwihutisha bigeze aho.
Video Abakobwa Beza
Ibintu Wakwirinda Mu Minsi Yambere Uhuye n'Uwo Ukunda
* Iyo uri mu kiganiro
Labels: urukundo


c: text/html

text:
Kwitinya ibi bita Timidite mu rurimi rw'igifaransa ni ukwiyumvamo ko abantu batakumva, bakunenga, bakugaya ndetse ukagera n'aho nawe witakariza icyizere, ukiheza aho abandi bari, ukumva nta jambo wabagiramo.Dore rero uko wabigenza ngo ukire iyo ndwara:
-Kora kenshi imyitozo ngororamubiri kandi uyikorere aho uhura n'abandi bishobotse; ab'igitsina mudahuje.
-Wirambirwa ubonye aho ushaka kugera hakiri kure kuko si ibyo umuntu akira none n'ejo. Komeza wihatire kujya aho abandi bari.
-Wikwihutira guhindura imyifatire wari usanganwe yose. Gerageza kugenda uvana mu nzira kimwe ku kindi, niba utajyaga ugera aho abandi bari uhagere.

robotstxt: allowed

filter: keep


text:
Rurangiranwa binyuze mu ijwi ryiza mu njyana ya Pop, Nyakwigendera Whitney Houston ari mu bitekerezo bitatu byifashishijwe na Korali Ambassadors of Christ mu rugendo rw’ivugabutumwa ryubakiye mu kurwanya ibiyobyabwenge mu bigo by’amashuri na Kaminuza bamaze igihe bakora.
Korali Ambassadors of Christ ibarizwa mu Itorero ry’Abadiventisiti b’Umunsi wa Karindwi mu Rwanda. Iri imbere muri Korali zibarizwa muri iri torero zikunzwe cyane, yakoze ibikorwa byinshi byagaruriye icyizere cy’ubuzima benshi, bisemburwa n’indirimbo zabo z’ivugabutumwa zakunzwe by’ikirenga.
Iyi Korali y’abaririmbyi barenga 49 imaze igihe mu ivugabutumwa rigamije guhashya ibiyobyabwenge; binyuze mu gitaramo cyiswe “Dufatane urunana Music Festival” batangaje ko bifashishije ibitekerezo bitatu muri iyi gahunda kugira ngo ubutumwa bwabo bubashe kugera ku bo babuteguriye.
Kayijuka Moses wavuze mu izina rya Korali Ambassadors of Christ, yavuze ko igitekerezo cya mbere ari umukino bakoreshaga bakongeraho n’ubusobanuro bwawo mu majwi n’amashusho. Ati “ .Twabanzaga igitekerezo tukacyivanga n’umukino tukongeraho ubusobanuro mu mashusho n’amajwi hamwe n’indirimbo. Twazamuraga abantu b’urubyiruko dukoresheje inkuru,”
Korali Ambassadors of Chrits mu gitaramo 'Dufatane urunana' bakoreye Camp Kigali.
Yakomeje avuga ko banifashishije urugero rw’umuririmbyi Whitney Houston wakuze akunda gusenga, akagera ku gasongero k’abanyamuziki akaza kubivanga no kunywa ibiyobyabwenge byashegeje ubuzima bwe kugeza yitabye Imana.
Yagize ati “….Inkuru ya mbere itari iyo muri iki gihugu n’iy’umwana wakuze ari umwana mwiza, wakuze asenga. Umwana wageze ahantu aramamara cyane. Ariko ubuzima bwe buza kwangizwa n’ibiyobyabwenge. Uwo mwana ndabizi mwese muramuzi.
“Ni umuhanzikazi witwaga Whitney Houston. Icyo
gitekerezo rero twakivugaga mu banyeshuri kubera ko abanyeshuri benshi ni
abadotikomu (.Com) bakunze gukurikirana cyane….Kubera ko benshi bamuzi bihuje n’icyo
gitekerezo,”
Yavuze kandi ko bifashishije ubutumwa bukomeye bakubiye
mu ndirimbo yabo bise ‘Solange’. Ati “…Nyuma tuza gukoresha ikindi gitekerezo.
Ni igitekerezo cyahimbwe ariko abantu benshi bazi ko cyabaye mu Rwanda. Ni
igitekerezo cy’umukobwa witwaga Solange, benshi cyagiye cyibafasha,..”
Uyu mukobwa ni we wakinnye ubutumwa bukubiye mu ndirimbo 'Solange'
Kayijuka avuga ko ibi bitekerezo bitatu byagiye bituma ababaga bahugiye muri telephone n’ibiganiro batuza bagakurikira neza inyigisho yatangwaga, ndetse ngo benshi bagiye bagaragaza gukorwaho gukomeye n’izi ngero.
Ngo bagitangira iyi gahunda, hari benshi bibazaga ukuntu iyi korali yinjiye mu rugamba rwo kurwanya ibiyobyabwenge kandi ari ‘korali ikwiye kuririmba ubutumwa bwiza, ntiyinjire muri gahunda za Leta’ . Ngo mu bisubizo bahaga abibazaga iki kibazo n’uko ‘leta ishaka abantu bazima,’.
Yavuze ko kugira abantu bazima, bisobanuye kugira igihugu cyimeze neza bityo ko n’ubutumwa bwiza bworoha mu kububwiriza. Akomeza avuga ko ingendo bakoze bazifata nk ‘’ibwiriza butumwa rikomeye’ bakomeyeho.
Yagize ati “Ijambo ry’Imana turikura muri Bibiliya tukarishyira mu buzima busanzwe,..Natwe rero dukoresha ubuzima busanzwe kugira ngo ijambo ry’Imana ribashe gukiza imitima ya benshi,”
Bavuga ko bageze mu bigo by’amashuri bitandukanye, Kaminuza ndetse na Gereza, umusaruro bakuyemo wabateye ishyaka ryo gukomezanya iyi gahunda yo kurwanya ibiyobyabwenge muri 2019.
Indirimbo ‘Solange’ bifashishije nk’urugero, igaragaramo umukobwa ubeshya umubyeyi we ko agiye ku ishuri kuko bafite amasomo menshi kandi ko atinda. Ntiyagiye ku ishuri, Solange yagiye kwirebera umukunzi atari azi ko akoresha ibiyobyabwenge. Bugorobye, Solange yabwiye umukunzi we [wari wasinze] ko ashaka gutaha, amucyura mu mudoka, bageze mu nzira bombi bakoze impanuka. Uyu mukobwa aho aba aryamye ku gitanda, yandika urupapuro asaba umubyeyi we imbabazi
Whitney yitabye Imana kuya 11 Gashyantare 2012 afite imyaka 48 azize gukoresha ibiyobyabwenge kuburyo bukabije nk’uko Fox News yabitangaje. Raporo kandi yavuye mu iperereza, yerekanye ko uyu muririmbyi w’Umunyamerika yishwe n’ikiyobyabwenge cya ‘Cocaine’.
Yanerekanye kandi ko hari ibindi biyobyabwenge basanze
mu maraso ye nka ‘marijuana’, ‘Benadryl’, ‘Flexeril’n’ibindi n’ubwo atari byo
nyirabayazana w’ibyamuhitanye. Uyu muhanzikazi yapfuye habura umunsi umwe ngo
aririmbe mu birori bikomeye bya Grammy Awards.
Kayijuka Moses wavuze mu izina rya Korali Ambassadors of Christ.
">REBA HANO INDIRIMBO 'SOLANGE' YA KORALI AMBASSADORS


text:
Wari umwaka utari woroshye ku bantu, ariko wari woroshye cyane kuri Yesu: Pst Isaïe avuga ku Nzibacyuho ya ADEPR yari ayoboye
Yanditswe na: Ubwanditsi2021-09-27 05:38:57
Tariki ya 25 Nzeri 2021, nibwo Inama Nkuru y’Abashumba yateraniye i Kigali muri Dove Hotel ku Gisozi, itora Biro Nyobozi nshya izayobora ADEPR. Pasiteri Ndayizeye Isaïe yatorewe kuba Umushumba Mukuru [inyito nshya kuko uyu mwanya uwuriho yitwaga Umuvugizi]; mu gihe Pasiteri Rutagarama Eugène yagizwe Umushumba Mukuru wungirije.
ADEPR Ntora Church English Service, ni ryo teraniro rya mbere umushumba mukuru Ndayizeye Isaïe yateraniyemo, nyuma yuko ahawe inshingano zo kuyobora ADEPR. Aha niho yakomoreje ku mavugurura yari ayoboye umwaka ushize, avuga ko byari ibihe bikomeye ariko ko nta kinanirana ku Mana.
Ati” Nishimiye kongera kuba hano nanone, mbazaniye intashyo za benedata. Iyo ndi hano mba ndi kumwe n’umuryango, nkunda iri torero kuko ni mu rugo. Ndibuka umwaka ushize nari mpagaze aha, ni igihe nahabwaga kuyobora amavugurura wari umwaka utari woroshye: Nti wari woroshye kuri njye, nti wari woroshye ku itorero, nti wari woroheye ku bantu batandukanye, ariko wari woroshye cyane kuri Yesu”
Kuba Pasiteri Ndayizeye yaragiriwe ikizere agahabwa gukomeza kuyobora itorero muri iyi manda y’imyaka 5, ngo ni ibintu yishimiye cyane kandi agashima Imana yamugiriye icyo kizere. Yakomeje agira ati” Nishimiye ko bongeye kungirira ikizere bakampa kuyobora itorero muri iki gihe cy’imyaka 6”
Aha twabibutsa ko mu bandi batowe, Pasiteri Budigiri Herman yagizwe Umuyobozi Nshingwabikorwa; Umuyobozi ushinzwe Abakozi n’Ubutegetsi ni Gatesi Vestine mu gihe ku mwanya w’Umuyobozi ushinzwe Umutungo, Imari n’Imishinga hashyizweho Uwizeyimana Béatrice. Uyu ni na we mushya wayinjiyemo asimbuye Umuhoza Aurélie wari uwumazeho imyaka isaga ine. Inama Nkuru y’Abashumba yanatangaje Inama Nkuru y’Itorero iyobowe na Sindayiheba Phanuel nka Chairman wayo, mu gihe yungirijwe na Nsanzabozwa Pascasie.
Inyigisho yatambukije muri iri teraniro ikubiye muri Zaburi 91:1-4, "Uba mu rwihisho rw’Isumbabyose, Azahama mu gicucu cy’Ishoborabyose. Ndabwira Uwiteka nti “Uri ubuhungiro bwanjye n’igihome kinkingira, Imana yanjye niringira.” Kuko ari we uzagukiza ikigoyi cy’umugoyi, Na mugiga irimbura. Azakubundikiza amoya ye, Kandi uzajya uhungira munsi y’amababa ye, Umurava we ni ingabo n’icyuma kigukingira."
Muri make yagize ati” Ibintu byatuma utishima ni byinsi(kwishima ni amahitamo), kandi ko ibyishimo biza igihe twemereye Yesu ko atugira abo ashaka ko tuba bo. Ibyiringiro byacu kandi bigendana n’uko tugena ejo hacu hazaza, dukwiye kumenya neza ko ejo hacu hazaza ari Yesu uhazi. Umubano tugirana na Yesu uzadushoboza gutegura neza ejo hacu hazaza”.
Reba hano iteraniro rya mbere Umushumba mukuru wa ADEPR yateraniyemo, nyuma y’uko ahawe izo nshingano zo gushumba ADEPR mu myaka 6


text:
Bisate Lodge yashyizwe mu mahoteli 10 meza ku Isi atangiza ibidukikije
Bisate Lodge ni hoteli iherereye muri Pariki y’Ibirunga mu Rwanda, ahabarizwa ingangi ziboneka hake ku isi, ikaba iherutse gushyirwa mu mahoteli 10 ya mbere ku isi meza kandi arengera ibidukikije.
Kompanyi ya Elite Traveler ikurikirana amakuru ku by’ubukerarugendo, yakoze urutonde igendeye ku migabane, hanyuma muri Afurica isanga iyitwa Grootbos yo muri Afurika y’Epfo na Bisate Lodge ziri imbere mu kuzuza ibisabwa haba mu bwiza no mu kurengera ibidukikije.
Mbere yo gukora urwo rutonde, Elite Traveler yabanje kugira icyo itangaza igira iti “Ubukerarugendo burambye ntibisobanuye kwirengagiza ibyiza”, ikongeraho ko amahoteri 10 bashyize ku rutonde abyerekena.
Mu nyandiko y’uwitwa Kim Ayling ku buryo abantu bangiza ibidukikije, hari aho agira ati “Tugendeye ku buzima bw’ibidukikije, urutonde rwacu rw’amahoteri 10 meza ku isi rwerekana ko ashobora kubungabunga ibidukikije, bitabaye ngombwa ko yirengagiza serivisi nziza zo mu rwego rwo hejuru”.
Elite Traveler ivuga kandi ko Bisate Lodge, nk’imwe mu zigize ‘Wilderness Safari’, yujuje ibisabwa mu mahoteri meza yo ku isi arengera ibidukikije.
Uwo mwanditsi avuga kandi ko uko iyo hoteli yubatse, uko igaragara umuntu ari kure gato ayitegeye ari byo bikurura abantu, “Aho Bisate Lodge iri hagati mu ishyamba mu misozi y’ibirunga, n’imyubakire iteye nk’ibyari by’inyoni, ifite ubwiza bwihariye. Uruhererekane rw’ibyari ari zo nzu muri iryo shyamba, ni byo bigize aho gucumbikira abantu hahenze, buri nyubako ikaba ifite ibaraza, aho umuntu yicara yitegeye imisozi ikikije iyo hoteli”.
Arongera ati “Uretse iyo myubakire yihariye, kuri Bisate Lodge hanagaragara ibinyabuzima bitandukanye bitabonwa ahandi”.
Kuba iyo hoteli iri rwagati muri Pariki y’igihugu y’Ibirunga, icumbikiye ingagi nke zo mu misozi kuko zibarirwa mu magana gusa, biri mu bituma Bisate Lodge igira ubwiza bwihariye.
Uretse ingagi, muri iyo Pariki hanabamo izindi nyamaswa z’inyamabere zitandukanye nk’imbogo, inkende, inzovu n’izindi nk’uko Elite Travelers yabyanditse.
Iyo hoteli kandi ngo irimo gushyira imbaraga mu kurinda no kwita ku bidukikije birimo n’izo nyamaswa zo muri Pariki. Mu byo ikora ngo harimo kongera ibiti biterwamo mu rwego rwo gutuma hagwa imvura nk’uko byahoze no kubungabunga ingagi bityo hazabe ahantu h’icyitegererezo ku bakora ubushakashatsi.
Iyo hoteli ngo ifite icyizere ko umushyitsi wese ari umufatanyabikorwa, igahamagarira ba mukerarugendo kuyigana kugira ngo bibonere ibivugwa.
Bisate Lodge yatangiye gukora muri Nzeri 2017, hanyuma muri Gashyantare 2018 ishyirwa ku rutonde ku rwego rw’isi, rw’amahoteli meza mashya.
Muri 2019, ubwo u Rwanda rwashyirwaga mu hantu mpuzamahanga hagendwa n’abanyemari bakomeye, Bisate Lodge iri mu mahoteli abakerarugendo bagirwagamo inama yo kugana.
Icyakora iyo hoteli iri hamwe n’izindi zitanga serivisi nziza nka Singita Lodge na Kwitonda House ndetse na One and Only Gorilla Nest.
One and Only Nyungwe House mu Burengerazuba bw’u Rwanda, ni hoteli y’inyenyeri eshanu ndetse nayo ikaba iri ku rutonde rw’amahoteli meza arengera ibidukikije.


text:
Nkubwije ukuri nta yindi baruwa yigeze ibaho itomoye nkuko iyi uyu musaza Bob Phillips w’imyaka 87 y’amavuko yandikiye umufasha we Gail mu gihe bari bizihije isabukuru y’imyaka 61 babana,Bob akaba yanditse iyi baruwa kugira ngo agire umunsi mwiza,Nawe isomere ubundi wumve iby’abasaza basazanye urukundo.
Mukundwa Gail,
Mpora ndeba amafoto yo mubinyamakuru bitandukanye nshakisha niba hari cyangwa hazabaho uw’igikundiro nkawe,ibi nabitangiye kuva ku italiki 27 Kamena 1953,kugeza ubu,ariko namaze kubona igisubizo,Ntawe kandi nta nuzabaho iwajye uzigera agira urukundo nku rwawe,kuko mu bukwe bwacu wagaragaraga mu yindi shusho nziza ntigeze mbona mu buzima bwajye kugeza nanubu ntarabonana undi,kandi ikigaragara cy’ukuri nuko na nubu ariko ukiri.
Isabukuru nziza buryohe bw’umutima wajye,wandemeye ibyishimo kandi nanubu nkifite kubera wowe,ndetse wangize n’umugabo w’icyubahiro buri umwe wese atapfa kuba,nakwifuza ko unyemereye twakongera tugasezerana bundi bushya,kandi ndizera ko no mwijuru tuzakomerezayo ubundi buzima jye nawe.
Yari ugukunda by’ukuri kandi uhora akwifuriza n’umunezero w’iteka Bob Phillips.
Video Abakobwa Beza
Dore ibaruwa nziza y’urukundo umusaza w’imyaka 87 y’amavuko yandikiye umugore we
Nkubwije ukuri nta yindi baruwa yigeze ibaho itomoye nkuko iyi uyu musaza Bob Phillips w’imyaka 87 y’amavuko yandikiye umufasha we Gail mu gihe bari bizihije isabukuru y’imyaka 61 babana,Bob akaba yanditse iyi baruwa kugira ngo agire umunsi mwiza,Nawe isomere ubundi wumve iby’abasaza basazanye urukundo.


text:
Ku cyumweru tariki ya 29 Kanama 2021, Nyiricyubahiro Musenyeri Anaclet MWUMVANEZA, Umwepiskopi wa Diyosezi ya Nyundo, yafunguye ku mugaragaro Paruwasi nshya ya Rambo. Uwo muhango wabereye mu gitambo cy’Ukaristiya cyaturiwe muri Kiliziya ya Paruwasi nshya ya Rambo, witabirwa n’abasaserdoti, abihayimana n’abakristu ba Rambo.
Amasomo yasomwe ni ayo ku cyumweru cya 22 mu byumweru bisanzwe by’umwaka wa Liturujiya B. Isomo rya mbere ryavuye mu gutabo cy’Ivugururamategeko (Ivug 4, 1-2. 6-8), Zaburi ni iya 15. Isomo rya kabiri ryavuye mu Ibaruwa ya Mutagatifu Yakobo Intumwa (Yak 1, 17-18. 21b-22. 27) naho Ivanjiri twazirikanye ni iya Mutagatifu Mariko (Mk 7, 1-8. 14-15. 21-23). Mu nyigisho ye, Musenyeri Anaclet MWUMVANEZA, yashishikarije abakiristu gukurikiza Amategeko y’Imana kugirango tubeho mu bwigenge no mu mudendezo. Yatwibukije ko gukurikiza amategeko y’Imana bitwungura ubwenge bityo tukayaronkeramo ubuzima bw’iteka.
Umuhango nyirizina wo gutangaza ku mugaragaro ko Paruwasi ya Rambo ifunguwe, wabaye mbere y’uko Igitambo cy’Ukaristiya gihumuza. Umwepiskopi yafashe ijambo maze atangaza ku mugaragaro ko Paruwasi ya Rambo ifunguwe. Abari bateraniye aho bose, abasaserdoti, abihayimana, by’umwihariko abakristu ba Paruwasi ya Rambo, bakiranye ibyishimo byinshi icyemezo cyo gufungura Paruwasi ya Rambo. Umwepiskopi yabwiye abari bateraniye aho bose ko icyo cyemezo yagifashe ashingiye ku cyifuzo cy’abakristu no ku cyerecyezo Diyosezi ya Nyundo ifite cyo kongera umubare wa za paruwasi mu rwego rwo gukomeza gahunda y’Ikenurabushyo ryegereye abakristu (Pastorale de proximité). Yavuze ko Paruwasi ya Rambo itangiranye Santarali 2 arizo Santarali ya Rambo yavuye kuri Paruwasi Stella Maris Gisenyi na Santarali ya Busoro yavuye kuri Paruwasi ya Kivumu ariko hiyongeraho n’Imiryangoremezo 2 yavuye kuri Paruwasi ya nyundo.
Yatangaje kandi ko izina rya Paruwasi nshya, ari naryo rya Kiliziya ari : PARUWASI MUTAGATIFU ALOYIZI RAMBO ifite icyicaro mu mu Murenge wa Nyamyumba, Akarere ka Rubavu, Intara y’Uburengerazuba. Umunsi wayo uzajya wizihizwa buri mwaka ku itariki ya 21 kamena, ku munsi Kiliziya ihimbaza Mutagatifu Aloyizi.
Gutangaza icyemezo cyo gufungura Paruwasi nshya ya Rambo birangiye, Umwepiskopi yeretse abakristu, abihayimana n’abapadiri bari bari aho, abapadiri yahaye ubutumwa muri Paruwasi ya Rambo. Abo ni Padiri Joseph Marie Joliveau MPORANYI, uzaba ari Padiri Mukuru wa mbere wa Paruwasi ya Rambo na Padiri Marcel MUSABYIMANA, uzaba yungirije Padiri mukuru wa Paruwasi.
Umwepiskopi yakurikijeho gushyikiriza Padiri mukuru imfunguzo za Kiliziya, urufunguzo rw’ubushyinguro bw’Isakaramentu (Tabernacle), Kashe na Ostensoir izajya ifasha abakristu mu isengesho ryo gusherera. Nyuma y’ibyo, nk’ikimenyetso ko Paruwasi ifunguwe ku mugaragaro, hakurikiyeho umuhango wo gukata akagozi maze nk’uko Igitabo cy’amategeko ya Kiliziya kibiteganya mu ngingo yacyo ya 833, Padiri Joseph Marie Joliveau MPORANYI, Padiri Mukuru wa mbere wa Rambo, imbere y’Umwepiskopi atangaza Indangakwemera ya Kiliziya mu ruhame rw’abakristu kandi arahirira kuzatunganya umurimo wa Kiliziya.
Nyuma y’indahiro ya Padiri Mukuru Joseph Marie Joliveau MPORANYI, hakurikiyeho gutega amatwi ijambo ry’umukristu uhagarariye abandi, iry’uwaje ahagarariye inzego bwite za Leta, irya Padiri mukuru wa Paruwasi, N’ijambo nyamukuru ry’Umwepiskopi.
Bwana Célestin NDARIFITE wavuze mu izina ry’abakristu ba Paruwasi ya Rambo, mu byishimo byinshi, yashimiye Musenyeri Anaclet MWUMVANEZA wakiriye neza icyifuzo cy’abakristu ba Rambo maze agafata icyemezo cyo gutangiza Paruwasi ya Rambo. Yashimiye kandi abakristu ba Rambo uruhare, ubwitange n’umurava bagaragaje kugirango iyi Paruwasi ifungurwe ku mugaragaro. Urwo ruhare rwagaragariye mu mirimo yakozwe mu myiteguro yo gufungurirwa Paruwasi. Muri yo hari kuvugurarura Kiliziya no kongera inyubako. Yakomeje asaba abakristu guhuza imbaraga bagafatanya n’abasaserdoti bakorera ubutumwa muri Paruwasi ya Rambo kugirango n’indi mirimo isigaye izasozwe neza. Asoza yashimiye Abasaserdoti bakorera n’abakoreye ubutumwa muri Paruwasi Stella Maris, abakirisitu ba Paruwasi Stella Maris; imbaraga bakoresheje kugirango Paruwasi ya Rambo ibone izuba. Yashimiye kandi Paruwasi ya Kivumu uruhare rwayo mu ivuka rya paruwasi nshya ya Rambo. Yijeje abasaserdoti bakorera mu Paruwasi nshya ya Rambo ko ntacyo bazaburana abakristu.
Bwana Modeste NSANZIMANA waje uhagaraiye inzego bwite za Leta yunze mu ry’abamubanjirije maze nawe aterura ashimira abagize uruhare bose mu myiteguro yo gufungura Paruwasi nshya ya Rambo. Yashimiye ubufatanye bwa Diyosezi ya Nyundo n’ubuyobozi bwite bwa Leta cyane cyane mu burezi no mu buvuzi. Yasabye abapadiri ba Paruwasi ya Rambo kurangwa n’ubufatanye n’inzego bwite za Leta mu bikorwa bimwe na bimwe nko gushishikariza abakristu ubwisungane mu kwivuza n’ubwiteganyirize, kurwanya no kwirinda Covid-19 n’ibindi bikorwa byunganira iterambere ry’Umukirisitu w’Umunyarwanda. Yasabye abapadiri kubyaza umusaruro amahirwe bafite yo kuba Paruwasi ituriye inkengero z’ikiyaga cya Kivu. Yijeje abasaserdoti ubufatanye mu bikorwa byose bifitiye akamaro abakristu.
Padiri Joseph Marie Joliveau MPORANYI, Padiri Mukuru wa mbere wa Paruwasi Rambo, nawe yashimiye Imana Data Ushobora byose kubera igitangaza cya Paruwasi nshya ya Rambo ibonye izuba. Yagize ati : « Paruwasi ya Rambo igiye kujya isingirizwamo Uhoraho, ubu ubwitagatifuze buratwegereye twese abari kure…. ». Yakomeje agira ati ubutumwa bwo kwigisha, gutagatifuza no kuyobora bwegereye intama ziri mu rwuri rwiza kandi rutoshye. Yashimiye Umwepiskopi ukomeje kuzirikana ku ntama ze akazishyikiriza abashumba beza kandi zikaragirwa mu rwuri rutoshye. Yashimiye amaparuwasi 3 yibarutse Paruwasi ya Rambo aboneraho gusaba abakirisitu ba Paruwasi ya Rambo kwiyubakira paruwasi bafatanyije n’abasaserdoti. Buri mu kirisitu agomba gukoresha ingabire yahawe kugirango iterambere rya Rambo rigerweho haba mu bukungu. Muri ubwo bufatanye kandi yabasabye kugaruka ku cyerecyezo cy’uyu mwaka w’ubutumwa wa 2021-2022 kigira kiti: «TURUSHEHO KWIMAKAZA ISANO IHEBUJE DUFITANYE N’IMANA N’ABAVANDIMWE, DUHEREYE IWACU MU RUGO ».
Mu ijambo nyamukuru, Nyiricyubahiro Musenyeri Anaclet MWUMVANEZA, Umwepiskopi wa Diyosezi ya Nyundo, yashimiye Ingabire Imana ikomeje guhundagaza kuri Diyosezi ya Nyundo cyane cyane amaparuwasi mashya afasha abakiristu kwitagatifuza. Yashimiye abasaserdoti bitangiye imirimo yo gutangiza Paruwasi ya Rambo. Abo ni abasaseridoti bakorera kandi bakoreye ubutumwa muri Paruwasi Stella Maris Gisenyi. Yasabye abapadiri ba Paruwasi ya Rambo gufatanya n’abakrisitu mu butumwa butandukanye kugirango bakomeze kwiyubakira Paruwasi. Yashimiye abakirisitu ba Rambo umurava n’ubwitange bagira abasaba kandi gukomeza uwo muco mwiza. Yabasabye gufatanya n’abasaserdoti mu mirimo isigaye kugirangoIkenurabushyo muri iyi Paruwasi rigere kur benshi.
Dusoza twabibutsa ko Paruwasi ya Rambo na Paruwasi ya Mbugangari zihuje iminsi mikuru yazo ya Mutagatifu Aloyizi izajya yizihizwa ku itariki ya 21 Kamena buri mwaka. Iyi Paruwasi itangiranye abakristu ibihumbi umunani. Ihana imbibi n’amaparuwasi ya Stella Maris Gisenyi Iburengerazuba, Paruwasi ya Nyundo mu Majyaruguru na Paruwasi ya Kivumu Iburasirazuba. Mu Majyepfo hari ikiyaga cya Kivu kiyiha ubwiza budasanzwe. Ivutse ikurikira Mbugangari yashinzwe uyu mwaka muri uku kwezi ku itariki ya 22 Kanama 2021. Ku rutonde rw’amaparuwasi agize Diyosezi ya Nyundo, ni iya 28.
Padiri Jean Paul SEBAGARAGU
VISIT OUR UNIT OF PRODUCTION:


text:
amategeko 20 agenga umugabo imbere y'umugore we
1.Icyo umugore agusabye cyose ntukakimwemerere cg ngo ukimuhe niyo waba ubishoboye.
2.Icyo umugore akubajije cyose ujye ukora nkaho utabyumvise.
3.Si byiza ko iteka ubwiza umugore ukuri.
4.Ntukamenyereze umugore gutaha kare.
5.Kirazira kubwira umugore aho uvuye cg ugiye.
6.Uzirinde gufata ibyemezo utegetswe n'umugore wawe utabanje kubitekerezaho igihe kirekire(1000 reflexions).
7.Uzirinde gukinisha umugore wawe cyane kugirango atazagusuzugura.
8.Nta cyaha kirenze kudakubita umugore wawe igihe cyose yagukoshereje gusa uzirinde kumuvuna igufa.
9.Umugore ntagomba kujya mu rugendo ngo amare iminsi kuko ntawamwiringira igihe cyose kuko aba yajyanye ubugore bwe.
10.Kirazira kubwira umugore wawe amafaranga wanywereye.
11.Kirazira gutwaza umugore wawe niyo yaba toni mureke ayikorere bityo azamenya icyubahiro waremanywe.
12.Nta mugabo ugira ikosa imbere y'umugore we.
13.Ibintu byose by'urugo niby'umugabo ahereye kungutiya y'umugore we kugeza ku mbeba iri mu rubariro.
14.inzinga kirago ningombwa ku mugore kuko bituma yirirwa neza.
15.umugore ni nkumwana aho kujya ugabanya rasiyo mumenyereze macye adahinduka.
16.ntugomba guhoberana n'umugore niyo waba uvuye mu rugendo rwa kure.
17.kirazira guha umugore umubare w'amafaranga akwatse kuko iteka aba yagusabye menshi
18.isaha umugore akwibukirijeho gusezera aho mwagiye ujye wongeraho imwe cg abiri mbere yo guhaguruka.
19.umugore ntakagutange mu buriri cg ngo abugusigemo.
20.Kirazira kubwira umugore umubare w'amafaranga ukorera
Ngayo Nguko Mugabo Amategeko yawe agombe Yubahirizwe Ejo Utazasuzugurwa ngo inkoramutima ntiyakubwiye
Video Abakobwa Beza
amategeko 20 agenga umugabo imbere y'umugore we
amategeko 20 agenga umugabo imbere y'umugore we


text:
Yakuriye mu Mujyi wa Kigali, mu Biryogo ahazwi nka Tarinyota ari umusore ukunda gutembera no kubyina; yiga mu bihe byari bigoye ariko asoza amashuri yisumbuye nyuma y’imyaka yigaga ahembwa bituruka ku nkunga yahabwaga abayisilamu; byari bigoye ko bagana ishuri maze bashyirirwaho umushahara.
Yinjiranye ubwoba muri politiki biturutse ku kuba nta wundi muntu yareberagaho cyane wo mu idini ye, kuko abayisilamu babonaga ko ubuzima bwabo ari ubukanishi dore ko ahandi bari barahejwe.
Yakoze mu nzego zitandukanye abifashijwe no kuba yari yarize amategeko. Yaminurije muri Kaminuza yo muri Arabie Saoudite, akora muri Komisiyo y’Igihugu y’Amatora, aba Perefe wa Cyangugu kugeza ubwo uyu munsi ari Visi Perezida mu Nteko Ishinga Amategeko ushinzwe Imari n’Abakozi.
Ni umugabo uganira, utarya indimi ku ngingo iyo ariyo yose, ku buryo ajya avuga ikintu nyuma akaba yakumva ko ashobora kuba yarengereye ariko agakomezwa n’uko yageze ku ngingo yo kuvuga ikimurimo.
Twaraganiriye adusangiza byinshi ku rugendo rwe muri politiki, ku buzima bwe bwite, anashyira umucyo ku nkuru zivuga ko umwana we yaba yaragiye mu mitwe y’iterabwoba akagwayo, ko buryo yigeze gukurikiranwa n’Inkiko Gacaca n’ibindi.
Ikiganiro kirambuye na Sheikh Musa Fazil Harerimana
IGIHE: Abantu binjira muri politiki ku mpamvu zitandukanye, wowe byagenze gute kugira ngo ujye muri politiki?
Fazil: Ntabwo nagize icyo gitekerezo, byarantunguye kandi mbyinjiramo mu buryo butari ubw’ako kanya. Ni ukuvuga ngo nari umukozi usanzwe muri Minisiteri yari ishinzwe Umuryango n’Iterambere ry’Umugore, ndi Umunyamategeko hanyuma nyuma y’imyaka nk’itanu mu 2000 nza kujya kuba Umujyanama mu bya tekinike mu Rukiko rw’Ikirenga, mu mutwe wari ushinzwe Inkiko Gacaca.
Nahise nshyirwa muri Komisiyo y’Igihugu y’Amatora mba Visi Perezida. Uwo ni umurimo wa politiki, mfatanya n’abandi kuyobora amatora y’inzego z’ibanze hanyuma hakurikiraho no gutegura amatora avana igihugu mu nzibacyuho, gusobanura icyo amategeko avuga ubwo uba ubaye umunyapolitiki.
Iyo myanya iyo yose yanyinjije muri politiki, nta mwanya upiganirwa wari urimo.
Nabaye no muri Komisiyo y’Ubumwe n’Ubwiyunge muri ibyo bihe hagati 2000 – 2005, byari bigikenewe bifite imbaraga kurusha ubu kuko kuva mu 1994 uko imyaka irutana ni ko n’uburemere bw’iyo komisiyo n’akazi kayo kagiye gasumbana.
Manda ya kabiri rero yayo niyo njye nagiyemo kuko iya mbere yari 1999-2002.
Kuvuga ngo nigeze nyitekereza, ntabwo ibyo aribyo. Nkiri aho muri Komisiyo y’Ubumwe n’Ubwiyunge, turangije amatora numva ngizwe Perefe wa Perefegitura ya Cyangugu.
Ubwo kujya kuyobora Intara ni politiki noneho y’ubuzima bwose bw’igihugu itareba agace kamwe. Uba ushinzwe ubuhinzi, ntabwo uzavuga ngo iwanyu mu Biryogo ko nta mirima ihari. Ni wowe bireba, ushinzwe umutekano, ushinzwe ubuzima bw’igihugu, ni wowe uhagarariye Leta muri icyo gice cy’igihugu.
Rwose kuba Perefe byanteye ubwoba kurusha kuba Minisitiri kubera ko Perefe ni we baha inshingano yo kuyobora ikintu kinini gifite ibintu byinshi.
Hanyuma intara ziva kuri 12 ziba enye n’Umujyi wa Kigali nza gutoranywa mu bahawe kuyobora izo ntara nshya, mpabwa Intara y’Uburengerazuba, nyiyobora igihe gito iminsi itageze kuri 70, noneho numva Nyakubahwa yangiriye ikindi cyizere yangize Minisitiri w’Umutekano mu gihugu.
Uwo murimo nawumazeho imyaka igera ku 10 n’amezi make ndangije nibwo nagiye mu murimo w’Ubudepite.
IGIHE: Kuki wari ufite ubwoba bwo kwinjira muri politiki?
Fazil: Kuko iyo umuntu atazi ikintu, atabona mwene wabo imbere wari ukirimo sinzi impamvu atagira ubwoba. Ariko noneho ubwoba bwanjye bwanaterwaga n’amateka.
Kugira ngo ubone abantu b’iwacu mu bo duhuje idini batekereza imyanya y’ubuyobozi sinzi rwose, ntawayitekerezaga. N’abangana nanjye bagize n’amahirwe yo kwiga ni mbarwa.
Gukorera leta twumvaga atari ibintu byacu, twaranabyemeye ko atari ibyacu ariko ngira amahirwe njye mu kurangiza Umuryango wa FPR Inkotanyi wari umaze gutinyura abantu ukabona mu gisirikare ubonye abantu mufite ibyo muhuriyeho kandi bitari byemewe, ukareba muri guverinoma, ukavuga ngo iyi leta itandukanye na ya yindi ukayikunda, ikagushimisha ariko amateka akakugarukamo.
IGIHE: Abayisilamu mbere ya Jenoside bari babayeho bate?
Fazil: Iyo baririmba ngo umurimo ni uguhinga wowe ugasanga iwanyu ntaho guhinga hahari urumva ko ari ukwishakisha ukareba ibigutunga.
Abenshi nkanjye iwacu bajyaga ahitwa Tarinyota, ni umuhanda wa kabiri ku w’iwacu witwaga Barabara B, abenshi muri bakuru n’urungano rwanjye bajyaga aho bagahereza cyangwa baba bamaze kwiga imodoka bagakora ubukanishi.
Iyo mvuze ishuri ntugire ngo hari ishuri ryari rihari, barakubwiraga ngo duhereze amavuta ukabikora bakagira utuntu bagutuma nawe ukamenyera gutyo.
IGIHE: Noneho ni yo mpamvu dukunze kubona abayisilamu benshi bakora ubukanishi?
Fazil: Ni aho byaturutse. Ubwo umurimo wari ubuhinzi bo bari mu nzu ifite metero 14 kuri 18 nta n’ubusitani. Ubwo ni ukuvuga ngo ikindi kitari ubuhinzi ntaho wari kugikura, icyari kiboroheye ni ako kazi k’ubukanishi n’ako gutwara imodoka.
IGIHE: Kuki za Rwamagana, Nyamirambo, Rubavu, Kamembe ari ibice byiganjemo abayisilamu?
Fazil: Ariya ni amateka. Nka Data yavukiye mu Mujyi hagati hafi y’umusigiti w’Umujyi wa Kigali mu 1928 noneho muri za 36 bakatirwa umudugudu w’icyitegererezo wa Biryogo bawita Camp Swahili.
Aho hose uri kuvuga za Rwamagana, ku Ibereshi, ku Majengo n’aho za Kamembe kwinjiramo wabaga ufite ikibari kikwinjiza no gusohoka wabaga ugifite.
Ibyo kandi hari amategeko abigenga ntabwo byakorwaga n’umuyobozi umwe ngo undi abireke. Ubwo rero hariya ubona hari amategeko yabitegekaga, hari inkambi bayitaga inkambi y’Abaswahili.
Urebye neza wasanga ari hafi y’Ikigo cya Gisirikare reba hose, haba Karenge hitwaga Kibungo, haba Rwamagana, haba mu Biryogo, haba Huye mu Cyarabu hose hari n’ikigo cya gisirikare cyabarindaga ko amategeko yubahirizwa kuko bavugaga ngo bafite ubuzima butandukanye n’abandi tugomba kubacungira hafi.
IGIHE: Cyangugu yari agace gafite umuco waho wihariye, ururimi, imbyino n’ibindi. Ni iki cyagufashije kuyobora iki gihe cy’abantu biyumvaga nk’aho atari Abanyarwanda?
Fazil: Nagiyeyo bamaze gutangira kwigirira icyizere, baririmba bavuga ngo Perezida Kagame yabahinduye Abanyarwanda nkababwira ngo bari basanzwe aribo ahubwo yarabubasubije.
IGIHE: Hari aho wasanze amateka yabo ahuriye n’ayawe nk’umuntu wari warahejwe?
Fazil: Birumvikana igice kimwe amateka yanjye hari aho gihuriye n’icyabo. Ni ukuvuga ku guhezwa, rero mu gihe babona ko wahejwe ariko uri kumwe na bo urumva nta kibazo gihari.
IGIHE: Islam abantu bakunze kuyihuza n’imitwe y’iterabwoba kubera ibyo babona mu bihugu bitandukanye. Mubona iyo atari imbogamizi mu rugendo rw’iterambere?
Fazil: Imbogamizi zirahari kubera ko kujya kwigisha abantu bagufitiye ubwoba, batakwemera, kubera kwituritsa no kwica inzirakarengane […] twemera ko ababikora ari aba Islam b’injiji, batubahiriza idini ahubwo bagasenya Isi abo byanze bikunze barayibangamira.
IGIHE: Tubwire uko byagenze ubwo wabwirwaga ko ubaye Minisitiri. Wabimenye uri he?
Fazil: Nabimenye ndi mu mahugurwa y’abayobozi b’inzego z’ibanze yari yabereye i Muhanga, abantu bari guhugurwa ku bijyanye n’imiyoborere y’igihugu ndetse mbere yaho Perezida wa Repubulika yari yadusuye aje kutuganiriza no kudubaha impanuro bucya nkiri aho ntazi ko yanshyize muri uwo mwanya w’icyubahiro.
IGIHE: Hari umuntu waguhamagaye akabikubwira cyangwa wabyumvise kuri Radio nka twe twese?
Fazil: Iyo Perezida wa Repubulika atanze iteka, iyo aciye iteka habaho n’itegeko ryo kumenyekanisha icyemezo cye. Uburyo bumwe muri ubwo ni bwo bakoresheje kugira ngo mbimenye.
IGIHE: Ni izihe mbogamizi wahuye nazo mu myaka icumi wamaze uri Minisitiri w’Umutekano? Wabonye imikoranire n’abasirikare imeze ite?
Fazil: Gukorana n’inzego z’umutekano uba ukorana n’abantu bubaha, bafite amahugurwa kandi batekereza igihugu cyane. Rero gukorana nabo biroroshye cyane kubera ubuzima babayemo, icyo gihe abenshi ni abari barinjiye barataye amashuri, bagata ababyeyi bakavuga ngo batabarire u Rwanda.
Umuntu ufite igitekerezo cyo gutabariza u Rwanda uko bari bameze n’ubu niko bameze [ …] gukorana nabo bitandukanye no gukorana n’abasivile.
Imbogamizi: Ni akababaro, ukabona ukuntu igihugu kirimo kugenda, abantu bose barakibona kiri gutera imbere hanyuma ukumva ngo hari umuntu wateye grenade, nkavuga ngo aba bantu ntibareba iyo tuvuye, barabona iyo tugeze, barabona abantu bari biyemeje kuva mu mashyamba ya Congo baraje noneho ukumva ngo umwe yacengeye yishe abantu ibyo byarambabazaga, cyari ikintu cyambabazaga.
IGIHE: Byigeze kuvugwa ko ubwo wari Minisitiri utumvikanye n’Inkiko Gacaca. Waba ubyibuka?
Fazil: Ndabyibuka. Iyo habaye imanza z’igihiriri haba harimo abashaka kubyihisha inyuma bakazanamo wenda ibintu by’inzangano ku mpamvu utamenya […] ariko ni uko inkiko zahitaga zibitahura zigahita zimenya ukuri, umunyakuri akajya ku ruhande, umunyabyaha agakurikiranwa.
Abantu baravuze ngo nari mu Rwanda ngo nshinga umutwe w’iterabwoba wakoze Jenoside witwaga FFU, Fanya Fujo Uone, wica abantu. Noneho ngira amahirwe ndavuga ngo ko nabaga muri Arabia Saoudite, uwo mutwe nawushingiye he? Ese icyo gihe mu 1994 naraje ndawushinga? Nawushinze ryari? Ubwo ibyo na passport biba birabankijije ariko n’inkiko zirabankiza.
IGIHE: Ni wowe wadukanye imvugo ya Baba wa Taifa ushaka kuvuga Perezida Kagame, twabyita ko warebye kure ukabona uko ibintu bimeze cyangwa ni ibintu bisanzwe n’undi yavuga?
Fazil: Iyo urebye neza ugahabwa byose kugira ngo ubashe gutekerereza igihugu cyawe ugomba kugitekereza ukavuga ngo igihugu cyanjye gikeneye iki.
Ntabwo twagera aho Perezida wa Repubulika ari, ubwanjye mbona ari impano isumba izacu inshuro icumi. Ni umuntu ubona ukuntu wakoranye nawe afite imyaka itageze kuri 40, ni nako ameze afite 60 ahubwo yarushijeho.
Wowe ugasaza akazana abakiri bato agakorana nabo, ukabona ari kujyana nabo. Iyo ufite umuyobozi nk’uwo, uba ugomba kuvuga ngo ntansige cyane. N’ubundi njye nawe harimo intera nini ariko aho ndi sinsubire inyuma bigasaba kwihinga, ugasoma, ugakora ubushakashatsi ariko n’urukundo rurigisha, iyo ukunda ikintu ugomba kureba ukuntu utuma gitera imbere.
Iyo umaze kureba abamukikije, twese tumukikije mu Nama y’Abaminisitiri ukareba ukuntu adusumba mu bitekerezo, uhita uvuga uti none se ni ibendera dushaka cyangwa ni iterambere ry’igihugu? Niba ari iterambere akomeze atuyobore ariko niba ari ibendera ngaho nimurirwanire, ariko abarirwanira tukarwana nabo.
Rero biriya byo kuvuga ngo Baba wa Taifa nabyo ni ibintu bisanzwe. Nonese igihugu cyari cyarashwanyaguritse, we atuma Amajyaruguru n’Amajyepfo baba bamwe […] Abahutu n’Abatutsi bajya muri Ndi Umunyarwanda, Abaswahili n’Abagatolika bajya muri ndi Umunyarwanda, abagize uruhare muri Jenoside […] noneho ukabona umuntu watumye abantu bafatanya gutyo, igihugu wavugaga abantu bakaguhunga ubu ukaba ukivuga abantu bakagusanga bavuga ngo tubwire, uri Umunyarwanda wo kwa Kagame, mukoresha iki?
Ibyo kuvuga ngo ubonye uko abandi bita umuntu nk’uwo ukabivuga, ni ibintu byoroshye. Kubikora ni byo bikomeye ariko kubivuga biroroshye cyane.
IGIHE: Byakunze kuvugwa ko hari umwana wawe waba waragiye mu mitwe y’iterabwoba. Byagenze gute?
Fazil: Njye ntabwo mbyemeza 100%. Nabuze umwana wanjye wigaga muri Sudani. Njye nka se, mbona ko namubuze mu buryo bushobora kuba burimo ibice bitatu.
Icya mbere, mvuga ko ashobora kwicwa n’abantu ba hariya kubera ko aba bantu ba hano yari afitanye nabo umubano, bariya bana b’abakobwa bafashwe. Noneho babafashe nkavuga nti ese buriya bafashwe kuko uyu se ari Minisitiri w’Umutekano akaba ariwe wabavuze akabura?
Icyo ni kimwe natekereje kandi ntaravanaho. Cyane cyane ko no muri Sudani urebye n’izi ntambara uko imyaka igenda irangira, muri za Yemen bigaragara ko Abanya-Sudani benshi bagiyeyo, kandi abagiyeyo uzasanga ari abafite ibendera rya Sudani ariko atari Abanya-Sudani.
Icya kabiri, ni uko bamutwara muri ubwo buryo navugaga bakamwereka ko najya kurwana hariya, Aba-shiite bizatuma badafata Yemen bityo ngo binjire muri Arabie Saoudite bafate ubutaka butagatifu buyoborwe n’Aba-shiite buvanwe mu maboko y’Aba-Sunnite, bakabimwumvisha akagenda.
Ibyo simbiha imbaraga nyinshi kuko abagiyeyo, imyaka ikaba ishize, kuva mu 2016, ubu ni imyaka itatu irengaho amezi, umuntu adatelefona, nta n’umuntu ukubwira ngo twamwumvise, nkumva muri iki gihe cy’ikoranabuhanga rimeze ritya, nkumva ntabiha agaciro cyane. Ni ukuvuga ngo niba ari nabyo yatekereje ubwo yapfiriye mu myitozo yo kumujyanayo kuko ariyo umuntu yakumva ko hari n’umuntu banavuganye.
Icya gatatu, ni ukuvuga ngo cyangwa yarahunze ajya gushaka ubuzima ahandi. Ibyo simbiha uburemere cyane kuko nabyo kwa guhanahana amakuru, umuntu wahinduranyije amazina, akagira aho ajya byanze bikunze n’ubwo ari umwana yagira abo avugana nabo.
Kandi nabyo ukavuga ngo ko atagiraga amafaranga menshi mu mufuka, ubwo yasiga passport akabona indi imujyana kandi Sudani igira laissez-passer igenda ikuvana mu ntara ikujyana mu yindi? Ukavuga uti oya, ntabwo yava mu ntara agiye mu yindi adafite ukuntu, abantu bamwe mu buyobozi aho bamufashije kwambuka kuri iyo mipaka.
Ubwo rero ni ukuvuga ngo inzira njye nsigaranye ni ukuvuga ngo yatwawe ku buyobozi bw’aho bumuha n’ibyangombwa ariko wenda ntiyagera aho agiye.
IGIHE: Amaze kubura, ntabwo mwigeze mumushakisha?
Fazil: Byanze bikunze igihugu cyarahagurutse, gikora uko gishoboye ku muturage wacyo ariko ntacyo byatanze kugeza uyu munsi.
IGIHE: Ubona ari iyihe mpamvu urubyiruko arirwo rwinshi rujya mu mitwe y’iterabwoba?
Fazil: Nkeka ko ari ugushukwa n’abayobozi, urebye politiki za biriya bihugu usanga demokarasi yabyo, atari iy’abaturage. Iy’abaturage hari uburyo yo yirinda, ariko itari iy’abaturage hari uburyo abiyitirira ko ihari, bareba ukuntu bakoresha abaturage mu bitari ngombwa.
Ibyo ubirebye nka hariya mu bihugu by’Abarabu, mbere bashutse abantu benshi baravuga bati Yeruzalemu ni Umujyi w’Abayisilamu ugiye gutwarwa n’Abayahudi. Aho kugira ngo babitware uko biri ko ari intambara y’ubutaka hagati ya Israel na Palestine nk’igihugu, bareba ukuntu bajijisha, bashaka abayisilamu bamwe kugira ngo barwane iyo ntambara.
Kuva muri za 67 hari ibihugu by’Abayisilamu byagendaga biyijyamo. Uyu munsi urungano ruhari, bisobanurwa ko ikibazo gihari ari icy’ubutaka kandi si byo bihugu byonyine bifite amakimbirane ku butaka.
Uko bagenda babyigisha, ababarwanirira muri izo ntambara baraba bake, mu kuba bake barareba bakavuga ngo turabona abandi dute cyane ko muri ibyo bihugu abaturage babyo bakize cyane kuvuga ngo barajya gupfa biragoranye. Bagomba gukomeza gushakisha abajya gupfa mu mwanya wabo.
Urebye ni aho ruzingiye. Kubeshya abantu ikibazo kitari ikibazo, ukakigira icyabo atari ba nyiracyo, aho ni ho abantu benshi batakarira kuko bajya mu bintu bitari ibyabo.
IGIHE: Ni ibiki ubona biyobya urubyiruko rw’iki gihe?
Fazil: Ikibayobya ni ukutagira umurongo ukwiye, kuko ni wo utuma umuntu aba Kizigenza. Uko uwuvuyemo ni bwo ukoresha imbaraga nyinshi kugira ngo uwusubiremo noneho bigatuma utakaza igihe n’amahirwe. Bishaka ko umuntu yirinda kuva mu murongo.
Iyo uvuze ngo ibiyobyabwenge byamvana mu murongo, inzoga, ubusambanyi, ibyo byose bikuvana mu murongo kuko uba ushaka kubaho birenze ubushobozi bwawe. Uwo murongo ugomba kuwubamo wubaka ubushobozi, ugomba gukora ariko utava mu murongo, nibyo bitugejeje aho turi.
IGIHE: Ni ryari wumva ko ufite ibyishimo byuzuye muri wowe?
Fazil: Kuba mfite igihugu, kinyubaha kandi nkunze, ndeshyamo n’abandi ntibonamo urwego rwa kabiri nk’uko navutse. Urwo rwego nagezeho by’ako gaciro ndabyishimira cyane kuko nta n’ahandi nari kubibona iyo ntabona ubuyobozi bwiza.
IGIHE: Ni iki kigutera ubwoba mu buzima bwawe?
Fazil: Ni ugutakaza iyi ndi umunyarwanda turimo kuko ingaruka zabyo ni ziriya za Jenoside yakorewe Abatutsi, ni ugusenya ibyo twagezeho. Kugira ngo abana bacu babe mu mahoro, ibyo twaruhiye, twubatse bikomeze bisigasirwe, ni uko abantu bose bakomeza kuba muri Ndi Umunyarwanda.
IGIHE: Ni iyihe ndangagaciro mu buzima bwawe wiyiziho, ugenderaho?
Fazil: Ni ukuvuga nisanzuye, ikindimo ndakivuga. Hari n’igihe nkivuga nagera mu rugo nkavuga nti nakivuze ariko nagombaga kukivuga wenda mu bundi buryo.
IGIHE: Ni iyihe ndangagaciro wumva ko umuntu wese yagenderaho?
Fazil: Kutabeshya ukaba inyangamugayo ukaba umunyakuri. Iyo umuntu ambeshye mbona ko yandungurutse mu mutwe, yanyise ikigoryi kuko yabashije kumbeshya. Iyo ntahuye ko umuntu ambeshye ndababara.
IGIHE: Ukiri umusore, ni iki uzi watakazagaho amafaranga menshi?
Fazil: Nakundaga kwambara neza, gusohoka no kubyina. Ikindi nakundaga ikipe ya Kiyovu ku buryo nabonaga n’umwanya nkajya ku myitozo.
IGIHE: Amafaranga ya mbere wahembwe yari angahe?
Fazil: Yari ibihumbi bibiri, ndi umunyeshuri kwa Gadhaffi. Kugira ngo tubashe kwiga baduhendahendeye kwiga kuko Abayisilamu ibyo kwiga ntibyari ibyacu, noneho babona ko batadushyiriyeho umushahara wo kwiga batazatubona. Baduha inkweto, baduha amapantalo n’amashati noneho no ku kwezi abanya-Kigali bakaduha ibihumbi bibiri, abaturutse mu ntara bakabaha 3500.
IGIHE: Hari mu wuhe mwaka ?
Fazil: Hari mu 1979 kugeza 1983 nibwo naharangije.
IGIHE: Ayo wahembwe urangije ishuri wibuka icyo wayakoresheje?
Fazil: Ndangije nabaye mwarimu wo mu mashuri abanza noneho mama yabaga i Burundi nkiri muto, [nabaye mwarimu yaramaze kwitaba Imana], akambwira ngo amafaranga ya mbere nukora, uyaha umubyeyi. Aya mbere nza kuyafata uwabimbwiye atakiriho yarapfuye, ariko nari mfite Data wabaga i Kigali.
Nari inshuti ya Mama, nari inshuti ya Data ariko ntibabanaga. Ubwo mfata umushahara umwe atakiri ku Isi undi ariho. Ndayafata nyaha Data, arayabika hashize iminsi arampamagara arambwira ati aya mafaranga yawe, avanamo make atumamo ka fanta aravuga ngo aya uyabike nawe uzagire urugo nk’uko ndufite.
Yari ibihumbi 12 mu 1984, niyo mwarimu yahabwaga.
IGIHE: Ni inde muntu ufata nk’icyitegererezo mu buzima bwawe?
Fazil: Usibye ibyerekeye idini kuko iyo nsomye ubuzima bw’Intumwa y’Imana Mohammed, numva nkwiriye kubaho nka we kuko ubuzima bwe ndabukunda, yafashije abantu, mugomba kwirinda ibi, ariko na none hagera igihe cy’urugamba akarurwana. Ntabwo yemeraga ko abantu baza kumurenganya.
Iyo mbirebye, mubonamo Perezida wa Repubulika. Kuzamura abantu, kutemera ko abantu baza kumurenganya, cyangwa kurenganya igihugu cye. Iyo mubonye mu bantu mubonamo ko yuzuza byinshi mu byo nkwiriye kubonamo umuntu wambera ikitegererezo.
IGIHE: Ni iyihe mpano wakwifuza kugira mu buzima bwawe?
Fazil: Usibye iby’igihugu, ni uko nava ku Isi mfite abana bavugwa neza, bariho neza, badasebye, batagora abantu ahubwo babafasha. Ibyo numva mbisaba Imana.
IGIHE: Ni he wumva watura hatari mu Rwanda?
Fazil: Ntaho kuko iyo ntari mu Rwanda ndarukumbura cyane ahubwo najya njya kubasura, nkajya mu biruhuko noneho nkagaruka, iminsi myinshi nkayimara mu Rwanda. Ariko aho hantu hagomba kuba hatari ubukonje kuko simbukunda.
IGIHE: Ni he watembereye ukabona ni heza?
Fazil: Hari ahantu habiri nakunze. Cape Town narahakunze ariko no muri Turikiya narahakunze. Nabonye uko hameze, isuku, iterambere, ndahakunda.
IGIHE: Iyo utaba umunyamategeko ni ibiki wumva wari kwiga?
Fazil: Nkeka ko nari kugerageza muri siyansi kuko nkunda ibintu byo kujya mu kirere, izuba uko rimeze, uko Isi izenguruka, uko bavumbuye ikintu, iyo bavumbuye undi mubumbe mpita numva nshaka kuwusoma, umeze ute? Ariko nkakunda ibintu by’amateka, bimwe byo kuvuga ngo bapimye babona amagufa amaze 4000 ku Isi bituma mbyitaho nkabikurikira.
IGIHE: Ni iki wicuza mu buzima bwawe?
Fazil: Ibyo nakoze ntabyo ariko ibyabaye mu bundi buryo ukavuga uti buriya iyo aba ari njye sinari kubikora kuriya kuko kuba data atarabanye na mama, nagize ubwenge batabana. Icyemezo bafashe, iyo ngitekerejeho kuva nkiri muto numvaga ko kitari gikwiriye.
IGIHE: Ni iyihe ntego ugenderaho mu buzima bwawe?
Fazil: Kudahemuka no gutera imbere. Simpemuke ariko ngatera imbere.
IGIHE: Urebye ubusore bwawe, umuntu ukunda gusohoka, ukabihuza n’aho uri uyu munsi; ubona ari ayahe mahitamo wakoze akagucira inzira?
Fazil: Nkeka ko kwiga, si njye hamwe n’icyiciro nabyirukanye nabo, ibyo bingejeje hano kuko iyo nkomeza kuba muri Tarinyota mpereza amavuta, urumva ko kwicara hano byari kugorana. Ibyo mfite bishingiye ko nagize amahirwe yo kwiga.
IGIHE: Uramutse uvuye mu bya Politiki wakora iki?
Fazil: Nakwikorera kuko ubwo navaga muri Minisiteri ntaraba umudepite, nikoreraga. Hagati ya Minisiteri n’Ubudepite harimo imyaka ibiri.
IGIHE: Wakoraga ibijyanye n’iki?
Fazil: [Aseka] Iwacu nta byo guhinga bibayo, ubwo ni ubushabitsi. Ntabwo nakubwira byinshi utaza niba nari mfite abakiliya ugatwara babiri.


text:
Abibumbye Kamonyi ni Koperative y'ubuhinzi n'ubworozi ndetse n'ubudozi.
Intego za Koperative abibumbye Kamonyi ni;
- Guteza imbere abanyamuryango bayo
- Guteza imbere abaturage muri rusange
cooperative abibumbye "kamonyi"irihanganisha abanyarwanda bose.cyane cyane abacitse kwicumu rya Genoside yakorewe abatutsi mukomere kandi mwihangane.kuko ubuzima,burakomeje kandi Imana irikumwe natwe mubibazo byacu byose....
April 10, 2012
cooperative abibumbye kamonyi tudoda imyenda yose cyane cyane iy'abadamu n'abanyeshuri tugahinga inyanya za cyijyambere n'inanasi tukanorora dukorera ikamonyi gacurabwenge murakoze mugire ibihe byiza.....
March 17, 2012
uyumunsi twasaruye inyanya nziza zahinzwe muri grini hawuzi kg 400
March 15, 2012
Abibumbye Kamonyi created a History
page.
Koperative Abibumbye Kamonyi yatangijwe mu mwaka wa 2005 itangijwe n'abanyamuryango bagera kuri 65 harimo abagore 62 n'abagabo 3. – Abibumbye Kamonyi yatangiye ikora ubuhinzi bw'imyumbati n'imboga. – Ubu Abibumbye Kamonyi ikaba ikora n'ubworozi ndetse n'ubudozi. ...
March 15, 2012
Abibumbye Kamonyi joined Envaya.
March 15, 2012


text:
Inyigo yakozwe n’Abanyamerika yagaragaje ko gushyingirwa byongera icyizere cyo kubaho. Ariko indi nyigo igaragaza ko abagore bashyingiwe bisuzugura.Inyigo ebyiri nshya zakozwe ku ishyingirwa ntabwo zavuguruzanyije ahubwo zagaragaje ko bitera gutekereza ku byishimo by’abashakanye.
Abashakashatsi bo muri Kaminuza ya Louisville bakusanyije hafi ubushakashatsi 90 bumaze imyaka 60 bukozwe bugaragaza ko ingaragu by’umwihariko abasore, babaho igihe gito ugereranyije na bagenzi babo bashatse. Abagabo b’ingaragu bafite ibyago byo gupfa ku kigereranyo cya 32% mu buzima bwabo, ibyo ngo bikaba biterwa n’ubwigunge baba bafite.
Nk’uko tubikesha urubuga rwa Atlantico.fr ngo igihe gikomeye ni igihe cy’imyaka 30, aho abagabo b’ingaragu baba bafite amahirwe yo gupfa angana na 128% ugereranyije n’abashatse.
Ariko hashingiwe ku yindi nyigo nayo y’Abanyamerika, ngo ni ngombwa gutekereza mbere yo kwambara impeta. Ibikorwa byakozwe ku bantu 10.071 bikozwe na Kaminuza ya Ohio yerekanye ko abagore babyibuha nyuma yo gushyingirwa. Imirimo yo mu rugo na yo ndetse n’inshingano umugore afite mu rugo ngo birababoha bigatuma ntaho bajya.
Bamwe rero bavuga ko abagore bamwe bisuzugura nyuma yo kubona abagabo. Naho ngo abagabo bo ibiro byabo ntibijya bihinduka cyane nyuma yo gushaka ahubwo bihinduka iyo habayeho ubutane.


text:
Abantu benshi batekereza ko ari igitsinagabo kikundira kureba film z’urukozasoni , ariko burya n’igitsinagore nacyo gikunda kuzihera ijisho.
1. Amatsiko : Abantu bose baba bazivugaho, mu gihe atarigera azibona na rimwe yumva ashaka kuzareba uko biba byifashe…
2. Kwishimisha : Mu ntangiro byavugwaga ko films z’urukozasoni zakorewe abagabo kugirango zijye zibafasha kwikinisha, gusa noneho aho ibintu bigeze n’igitsinagore gisigaye kibyiyemerera kumugaragaro kuba gikunda kwikinisha, muri icyo gihe barazifashisha nabo.
3. Kwigereranya n’abandi bagore cyangwa abakobwa : Ibi ntago ari agashya : Igitsinagore gifite ahanini akantu ko kwigereranya na bagenzi babo. Iyo bareba films z’urukozasoni, baba bitegerezanya ubwitonzi imiterere y’umubiri w’abandi bakobwa n’abagore. Banaboneraho kandi muri icyo gihe kwitegereza icyo abandi babarusha mu bijyanye n’imibonano mpuzabitsina.
4. Kwihera ijisho abasore beza : Ibi ni ko bimeze nta gitangaza kirimo, kuko si kenshi umuntu ashobora kubona abagabo b’inkorokoro bakoresha imbaraga zidasanzwe z’umubiri wabo mu rwego rwo gushimisha bagenzi babo b’igitsinagore.
5. Kwihugura : Ahanini baba bakeneye kwihugura ngo bamenye uko barushaho gushimisha abakunzi babo mu bijyanye n’imibonano mpuzabitsina.
Video Abakobwa Beza
Impamvu 5 Abagore Bakunda Kureba Filme zo Guhuza Ibitsina
Abantu benshi batekereza ko ari igitsinagabo kikundira kureba film z’urukozasoni , ariko burya n’igitsinagore nacyo gikunda kuzihera ijisho.


text:
Hashize imyaka babyotsa
Ntawamenya ko cyera byaryohaga byocyeje gusa.Ubu ibintu byarahindutse.Ikigori ahubwo gisigaye ari imari ikomeye.Abadafite ubushobozi bwinshi ni bo babyanika hanze no ku musozi.Birumvikana ko n’ahangaha bisaba kubirinda nk’ucunze zahabu.
Ikibazo gikomeye ndetse gisa n’ikitazabonerwa umuti ,ni uko buri mwaka batubwira ko hazaza imbuto nshya.Ihinga rikagera izo mbuto z’ibigori zitaraza,maze ibyo twahunitse bikaba ari byo bihinduka imbuto.Iyo itera rirangiye,ibintu biba ibindi.No kubona icy’umuti bihita bigorana.
Nka hano iwacu mu Karere ka Gisagara,Umurenge wa Save twarumiwe.Igihe cy’izuba cyabaye kirekire cyane bikabije.N’aho imvura igwiriye tubura imbuto kandi Ubuyobozi bwatubwiraga ko nta kibazo cy’imbuto tuzagira.Ubu turibaza niba abahinze ibisanzwe bazagira umusaruro uduhagije.
Dusubiye kuri kawunga y’i Bugande!
Inganda zitunganya ifu y’ibigori zari zimaze gukwirakwira.Ubu inyinshi ntizikibona icyo zisya kubera ibura ry’ibigori.Uwo muganiriye kuri iki kibazo cyibura ryabyo,avugana amaganya ngo « Dusubiye kuri kawunga y’i Bugande nyine! ».Abenshi bari barayivuyeho ngo ntibaryohera.
Kandi nta kundi byagenda kuko yo ihendutse.Naho iy’iwacu abayigondera muri ibi bihe ni mbarwa ndakurahiye!Nawe se, kubona ikilo kiva kuri 350frw kikagera kuri 650fr,ni ibintu byoroshye?Ku y’i Bugande,umuntu asaguraho n’umunyu kuko itarenza 420frw.
Aho kibonetse ni twibanire
N’ubwo bimeze gutyo,hari abandi babizamukiyemo.Bamwe bahinze ibyo kurya mu turima tw’igikoni ntacyo baganya.Abanyakigali ni bo bazi kutumara amapfa iyo twasimbukiye muri Kapitali.Ikigori cyokeje mu ruhisho ugifatanya na mushikate bikaba twibanire maze ukishyura 500frw udashishwa.
Naho abakunda Indazi,ikigori cyababereye akanyuzabagabo!Bahitamo gutanga 200frw ngo baruhuke zimwe zisanzwe za 100fr.Uburyo bwo kongerera ikigori agaciro buracyari bwinshi kandi bwabeshaho benshi.Iyaba n’aba bafite amikoro make batabuzwaga amahwemo kandi ubushake ari bwose mu bamaze kumenya akamaro k’ikigori.
Gashema Gaju Gilbert/Akarere ka Gisagara


text:
Hadutse imico yo kudatandukanya icyumweru n’indi minsi.Hasigaye hari abumva ko icyumweru ari umunsi ubonetse wose bageneye IKIRUHUKO.Hari n’abubahiriza ISABATO badakozwa iby’icyumweru. Esi iyi migirire yose ni iy’i Rwanda?Aho ntabarwanya icyumweru bagira ngo cyazanywe n’Abakoloni?
Icyumweru cya GIHANGA
Twibuke ko icyumweru(semaine)cya kinyarwanda kigira iminsi 5,hakabamo 4 yo gukora ari yo yitwa imibyizi;mu buke ni umubyizi ukaba ikigero cy’umurimo w’umunsi(mesure du travail).
Umunsi wa 5 ni wo witwa icyumweru(dimanche),mu bwinshi bikaba ibyumweru. Kuri uwo munsi birinda imirimo ivunanye nko guhingisha isuka,n’ibindi.Uwo munsi ni icyumweru cya GIHANGA, ukaba umunsi w’ikiruhuko(repos dominical).
Umuntu utawubahirije, akururira umusozi atuyeho ibyago by’amahindu(grêles), ndetse na we akikururira ibindi byo gukubitwa n’inkuba. Ari naho bakurije kuvuga ngo « Wica icyumweru, inkuba ikaribika mu nda« , bishatse kuvuga ko n’iyo byatinda urabiryozwa, ukabyishyura.
Uwo munsi wa 5 ari wo w’icyumweru cya kinyarwanda,akenshi ukunze guhurirana n’uw’Umuganura(mu kwa 8)maze imisozi igaterana,igasangira, abantu bose bakizihirwa kubera uwo mwihariko wa Gihanga wo kwibutsa abe kudaheranwa n’imirimo.
Ikiruhuko ku isi yose
Bitabaye iby’ihururu ry’iyo minsi mikuru ihuza imbaga,n’ikiruhuko kuri buri muntu ni ngombwa kugira ngo yitekerezeho,yongere imbaraga z’umutima zizatuma n’imirimo ikurikiyeho ayikora neza.
Uwashaka guhinyuza yareba hirya no hino ku isi aho biyemeje gukora iminsi yose nta kuruhuka ngo bararwanya ubushomeri!Urugero ni Ubushinwa cyangwa Ubuyapani.Kwiyahura bya hato na hato(suicide),gutandukana kw’abashakanye(divorces) cyangwa kutabona uwo muzarushingana(=kugumirwa,ku bakobwa batwawe no gushakisha ifaranga)
Aho gukoeza kwigana iby’abandi,ntekereza ko twari dukwiye kugaruka ku isoko maze ICYUMWERU CYA GIHANGA kikazaba ikiruhuko ku isi yose mu gihe Abanyarwanda bakerekana ko uburyo bwabo bwo kubara bufite ishingiro mu kurwanya ubukene kubera gusangira no gukwirakwiza mu bandi umunezero.
By Protogène BUTERA


text:
Kirehe: Abavuye mu buraya n’ababyariye iwabo bakomeje kwiteza imbere
Yanditswe na Manishimwe Noël
Abagore n’abakobwa bakoraga uburaya bakabuvamo, na bamwe mu bakobwa byabyariye iwabo, baravuga ko kwishyira hamwe byabafashije kwiteza imbere.
Bibumbiye muri ‘Koperative Tugaruke mu Nzira’ igizwe n’abagore n’abakobwa 66 bo mu Mirenge ya Kirehe na Gatore, mu Karere ka Kirehe.
Bahamya ko bwabo bwarahindutse cyane mu gihe k’imyaka 2 ishize bahurijwe hamwe n’Akarere ka Kirehe, ku bufatanye n’abafatanyabikorwa bako.
Koperative yitwa Tugaruke mu nzira, irimo amatsinda 2, rimwe rikorera mu Murenge wa Gatore n’iryo mu Murenge wa Kirehe.
Uwamariya Léonille avuga ko inyigisho n’amahugurwa bahawe ari yo yatumye imyumvire yabo ihinduka ikaba myiza, n’iterambere ryabo n’imiryango yabo rikaba rigenda rirushaho kuba ryiza.
Ati: “Twarahinze, twihaza mu biribwa, tunasagurira n’amasoko. Duhinga imbuto zose n’ibigori ku buryo mu Karere ka Kirehe twumva nta bwaki izongera kubaho. Nkatwe abagore twiteje imbere, nta bwo tukirwaza bwaki, tuzi gutegura indyo yuzuye igizwe n’ibyubaka umubiri, ibirinda indwara n’ibitera imbaraga. Ubu duhagaze neza.”
Dusabimana Violette wo mu Murenge wa Kirehe na we avuga ko yishimira impinduka nziza zaje mu buzima bwe mu bijyanye n’iterambere mu myaka 2 ishize.
Ati: “Ndashishikariza abagore n’abakobwa bagikora imirimo nk’iyo iteye isoni kuyireka, bakibumbira hamwe, bakiteza imbere mu buryo bwiza. Ubu turi mu matsinda yo kwizigamira no kugurizanya. Bangurijemo ibihumbi 30 nyaguramo ihene mu kwezi kwa Cumi n’abiri kwa 2017, nyigura ifite amezi 2, ihita ibyara abana 2. Ubu na ba bana b’ihene ba 2 namaze kubabangurira, mfite ikerekezo cyo kuvugurura inzu yange y’amabati 23 mu mwaka utaha.”
Umutesi Gloriose, Umuyobozi wa Koperative Tugaruke mu nzira yabwiye Imvaho Nshya ko guhurizwa hamwe muri koperative byagize umumaro munini kandi bakomeje inzira y’iterambere.
Ati: “Tutarajya muri ayo matsinda twari abagore bakennye cyane, ariko ubu urabona ko dukeye. Mu byo tugezeho ni uko buri mugore ubu afite itungo rigufi, ingurube n’ihene akura muri ayo matsinda tugurizanya amafaranga. Turi Koperative y’ubuhinzi bw’imboga n’ibishyimbo n’ibigori, yatangiye mu 2017, imirima duhingamo turayikodesha, tukagira n’amatsinda yo kugurizanya.”
Mukandarikanguye Géraldine, Umuyobozi w’Akarere ka Kirehe wungirije ufite imibereho myiza y’abaturage mu nshingano, yabwiye Imvaho Nshya ko nubwo abagize Koperative Tugaruke mu nzira batari babona ubuzimagatozi nka Koperative, ariko bashyiriweho uburyo bwo kwiteza imbere.
Ati: “Hari abatari babona ubuzima gatozi, ariko biyunze kuri Koperative icuruza imbuto ku muhanda, mu Murenge wa Gatore. Hari n’abibumbiye mu itsinda ryo mu Murenge wa Kirehe, bahugurwa ku kwihangira imirimo, kandi ni abantu tuzi, tugera no mu ngo zabo. Kandi inyigisho bahawe bahugurwa zabagiriye akamaro.”
Akomeza agira ati “Usanga bamaze kwigira imbere ku bintu 3, ubworozi, ubuhinzi n’ubucuruzi ku buryo ubucuruzi bakora, inyungu zabo, bahita baziganisha mu buhinzi buteye imbere. Bigishijwe no guhunika mu buryo bwiza.”
Mu rwego rwo gufasha aba bagore kwihuta mu iterambere, Akarere ka Kirehe kabubakiye isoko ry’imboga n’imbuto bacururizamo bimwe mu byo baba biyejereje n’ibindi barangura, riherereye ku muhanda wa kaburimbo ryuzuye mu mwaka wa 2017-2018; mu Murenge wa Gatore.


text:
Mu kiryamo cy’Inzovu I Jali mu Karere ka Gasabo hari ahantu ho gukapinga ku bantu babishaka, bashaka kuruhuka, kuganira. Ni ahantu hafite amateka, ahantu umuntu aba areba imisozi ikikije umujyi wa Kigali. Ni ahantu ho gukorera ubukerarugendo burambye 100%.
1. Ahantu ho kuruhukira
Ni ahantu ho kuruhukira ku bantu babyifuza, ahantu hatuje, hari umwuka mwiza, ahantu ho gutemberera wenyine, abavandimwe, inshuti cyangwa itsinda ry’abantu. Hari ibyangombwa byibanze birimo; amahema (Tente) yo kuraramo, intebe zo kwicaraho hanze, Gaz yo gutegura amafunguro atandukanye, n’ibikoresho by’isuku. Buri kwezi habera Siporo rusange abantu barusheho kuruhuka neza kandi bagire umubiri mwiza.
2. Ahantu ho kwigira amateka
Mu Kiryamo cy’Inzovu no ku Nzoga za Rubingo, ni ahantu ndangamateka na ndangamuco, umuntu wahatemberera azabasha kumenya byinshi ku mateka yaho, amateka y’abami bategetse u Rwanda, ibyabaye aho hantu mu nkengero zaho ndetse no mu Rwanda muri rusange. Ni ahantu hazafasha abantu benshi mu kumenya amateka no gusigasira imirage y’abakurambere.
3. Ahantu bakoresha imirasire y’izuba
Mu rwego rwo kwirinda kwangiza ibidukikije, mu gufasha abantu bazajya gukapinga I Jali bazajya bakoresha ingufu zituruka ku mirasire y’izuba. Ingufu ziboneka ku buryo abantu bazajya baryama ahantu habona.
4. Ahantu hateza imbere abaturage bahaturiye
Mu guteza imbere ubukerarugendo burambye, iyi camp site iteza imbere abaturage bahaturiye ku buryo babona aho bagurisha ibyo bejeje, abandi bazahabona akazi. Abahatembereye bazajya bahaha ibintu bituruka muri ako gace n’ibindi byinshi bikorwa n’abaturage.
5. Ahantu bita ku bidukikije
Jali ni umwe mu misozi ikikije Kigali, ni ahantu hari imisozi iriho ibidukikije birimo amashyamba n’imigezi. Abantu bazajya baruhukira aha hantu bazabasha kubungabunga ibidukikije, birinde kujugunya imyanda aho babonye kandi bamenye byinshi ku mashyamba akikije uyu musozi. Umuntu azabasha kubona inzu ya Kinyarwanda yubakishije ibyatsi, inzu za kera abanyarwanda bubakaga, umuntu akareba ubumenyi abakera babaga bafite mu kubaka.


text:
Mu myaka umunani ishize umubare w’abava mu mashuri wiyongeryeho 12,3%. Mu mwaka wa mbere n’uwa gatanu ubanziriza uwa nyuma ni ho haboneka umubare munini w’abava mu mashuri aho abavuye mu mwaka wa gatanu mu 2004 bangana na 27% mu gihugu hose. Impamvu zitangwa n’abarimu ngo ni ubukene mu miryango, ubujiji ndetse n’ubupfubyi.
Mu 1997-1998 abana bavaga mu mashuri abanza bari 5,5 % mu gihe mu mwaka
ushize wa 2004 bagera kuri 17,8%. Iyo mibare tuyikesha Minisiteri
y’Uburezi, n’ubwo kuyibona bitoroshye. Mu ntara ya Ruhengeri honyine abava mu mashuri abanza baragera kuri 23%, naho Byumba baragera kuri 21%.
Aho mu mamajyaruguru y’u Rwanda ni ho usanga umubare munini w’abana
bakora imirimo ibahesha udufaranga. Muri iyo mirimo harimo nko kwikorera
amatafari n’amategura, gusarura icyayi ndetse no kuragira. Muri izo ntara
abana bakorera amafaranga kuva mu myaka umunani. Iyo ubabajije bakubwira ko
biterwa n’uko ababyeyi babo badafite amasambu yo guhinga, bakaba bagomba
gukora kugira ngo bashobore kubona amaramuko. Umuco wo gukoresha abana bahembwa
make ukaba utuma ababyeyi babo bitaborohera kubona imirimo
bagahitamo kohereza abana.
Usibye abavuye mu mashuri, mu biga naho harimo abakora bene iyo mirimo kugira ngo babone udukoresho tw’ishuri ndetse banunganire ababyeyi mu kubona icyo kurya. Ibyo bikaba bituma n’abari mu ishuri badakurikirana neza amasomo.
Igitangaje cyane muri ibyo ni uko mu 2004, nyuma y’amatora ya Perezida wa Repuburika, ari bwo byatangajwe ko abana bo mu mashuri abanza bagomba kwigira ubuntu. Mu cyaro abana batangaga amafaranga 300 ku mwaka, ni ukuvuga igice cy‘Idolari ry’Abanyamerika. Kuyavanaho nta cyo byari guhindura n’ubundi ku bijyanye no kwongera umubare w’abana biga mu mashuri abanza.
Gusa icyagiye kigaragara ni uko ku bigo byinshi hagiye hashyirwaho amafaranga y’agahimbazamusyi k’abarimu bitewe n’uko hari igihe imishahara yabo itinda. Ibindi bigo byagiye bishyiraho amafaranga yo gusana cyangwa kubaka ibindi byumba, na byo ntibinakorwe. Hari naho ibikoresho bitinda kwoherezwa mu mashuri abanza, bikaba ngombwa ko ababyeyi basabwa kubigura.
Ibyo bose byatumye amafaranga abana batanga mu mashuri abanza aba menshi
cyane kurenza ayari
asanzwe y’ishuri. Mu bigo bimwe na bimwe amafaranga y’ishuri mu mashuri abanza yikubye inshuro 10. Bityo umuntu akaba yakwemeza ko amashuri abanza mu Rwanda atari ubuntu nk’uko biririmbwa. Ibyo kandi binyuranyije n’itegeko-nshinga kuko rivuga ko buri mwana wese mu Rwanda afite uburenganzira bwo kwiga amashuri abanza.
Amakuru dukesha bamwe mu bakozi ba Minisiteri y’uburezi batashatse ko
tubatangaza avuga ko mu mashuri yisumbuye ho muri iki gihe imibare
y’abayajyamo bayatsindiye na yo igabanuka buri mwaka, kandi ko abayavamo
bidatewe no gutsindwa na bo biyongera cyane. Bikaba ngo biruta kure mu
mashuri abanza.
Tubibutse ko mu kwiyamamaza kwa FPR Perezida Paul Kagame yijeje Abanyarwanda
ko abana mu mashuri abanza n’imyaka itatu y’amashuri yisumbuye bizaba ku
buntu. Kugeza ubu byavuye n’aho byari biri kuko ahubwo ayo mashuri yarushijeho
guhenda cyane, ndetse hakaba nta n’icyizere cy’uko azagabanya ibiciro
cyangwa ngo abana bazagere ubwo bigira ubuntu. Impamvu ikaba ari uko no kubona
ibikoresho by’ibanze mu mashuri abanza, cyane cyane ayo mu cyaro, na byo
bikiri
ingorabahizi.
Ikigaragara ni uko politike y’uburezi mu Rwanda itizwe neza, cyangwa se uburezi bukaba butari mu bihangayikishije cyane Leta. Icyo Leta itagomba kwibagirwa ni uko umubare w’abaturage wiyongera, kandi abo baturage bakaba badashobora kuba umutungo w’igihugu - nk’uko ibyemeza - ari injiji. Aho kuba umutungo ahubwo bazaba umutwaro.


text:
Eswatini
Eswatini (izina mu giswati : kaNgwane, Swatini cyangwa Umbuso weSwatini; izina mu cyongereza : Swaziland cyangwa Kingdom of Swaziland ) n’igihugu muri Afurika y’Iburengerazuba.
Eswatini igizwe n’aba Nguni bahujwe n’ururimi ndetse n’umuco. Bakomoka muri burasirazuba bwo hagati ya Afurika. Mu gushaka kwaguka kwa Nguni, mu binyejana 15 bishize, aba Swazi bambutse uruzi rwa Limpopo batura mu majyepfo ya Tsongaland.
Mu birori bitandukanye, imbyino zihabwa agaciro cyane. Imbyino ya Umhlanga, ni imbyino ibyinwa mu mpera z’ukwezi kwa 8, ubwo abana b’abakobwa baba baramya umwamikazi. Sibhanca nayo ni imbyino y’abagabo babyina hirya no hino mu gihugu.


text:
Trending
Ubwo hatangizwaga umunsi wa mbere muminsi 100 yo kwibuka Jenoside yakorewe abatutsi mu mwaka 1994 , kumbuga nkoranyambaga abantu batandukanye bagerageje gusangiza ababakurikira k’ubuzima bwa nyuma ya Jenoside , uwitwa Pacifique ukoresha izina rya Sir. URINZAYA yagarutse kubuzima yabayeho atazi abiwabo kwa Se akamusaba kuzamujyana kubasura , Se akamujyana akamwereka amatongo ndetse n’inama Se yamugiriye yaho yazajya hose akwiye kubabarira.
Pacifique yagize ati "Njya nibuka rimwe nkiri muto nasabye papa wanjye kuzanjyana iwabo , arambaza ngo gukora iki ? Ndamusubiza ngo nshaka kuzabona ba shangazi na ba data wacu ! rimwe aza kumbwira ngo twitegure tujyeyo hari kuri iyi tariki 07 Mata , Anjyana iwabo nsanga ni amatongo ! ndamubaza nti n’uku iwanyu mwabagaho ndimo kumuseka cyane.
nyuma dusoreza ku rwibutso ruri mu gace k’iwabo tugezeyo arambwira ngo dore bene mama, nindi miryango yawe aho isinziriye ubu umbona gutya ni wowe na mushiki wawe mfite gusa.
namubajije icyabiteye ntiyatinze kunsobanurira Yanjyanye ahantu bambwira amateka mbasha gusobanukirwa buri kimwe nyuma tugeze murugo arambaza ati ari wowe ubuze umuryango wawe wabyifatamo ute ? Mubwira ko narira gusa araseka arambwira ngo mwana wanjye aho uzajya hose uzatange imbabazi no kuwa kwambuye arakomeza ati “buriya hahandi nakujyanye bakaguha amateka niwo muryango ufite ukuzi neza Nibo bishe bene wanyu ariko barababariwe igisobanuro cy’imbabazi nuko nasubiye mu muryango ndetse buri kwezi mbajyanayo mu biruhuko kugira ngo mumenye ko mufite famille ariyo #RWANDA nabarutuye
Nigiramo ko kubana neza aribyo bikwiye kuturanga kdi tugasenyera umugozi umwe ! Nsoje ngira nti Imana ikomeze imitima y’abakomerekejwe n’amateka mabi yaranze urwa gasabo ! Mugire Imana n’Amahoro murakarama #Kwibuka27
Mu gihe hashize iminsi mike hatangajwe amavugurura ari gukorwa muri Kiliziya Gatolika, abantu batandukanye bahise batekereza ko aya mavugurura yaba agamije gukemura bimwe mu bibazo bijyanye...
Mu gihe yarari gutanga imbwirwaruhame mu nama yaberaga mu musigiti Guverineri w’intara ya Azerbaijan y’iburasirazuba muri Iran, yakubiswe urushyi. Ibi byabaye kuri uyu wa Gatandatu ubwo uyu...
Umu Pasteri wo mu igihugu cya Kenya usanzwe atuye muri Leta Zunze ubumwe yamaze kwegura ku inshingano ze nyuma yuko umwe mu bakristo ashize hanze amajwi ye hanze. Uyu mu Pasteri wo mw’itorero...
Umuhanuzikazi Utang Edet Effiong, wari afite itorero mu mujyi wa Ikot Edem Odo muri Leta ya Cross River, mu majyepfo ya Nigeria, abagize umuryango we bamushyinguye ari muzima ubwo bari barakaye...


text:
Urukundo rurihariye kandi rusaba kumva ndetse no kurwitaho ugira ngo rubeho kandi ruhore ari rwiza. Hari imbuga nyinshi zigira inama abagore ku buryo basigasira ndetse bagakora ibikwiye mu rukundo ariko ugasanga ntihibazwa icyo umugabo akunda n’icyo yanga.
Ubusanzwe ntibikunze kubaho ko umugabo avuga icyo
ashaka nk’uko umugore abigenza mu rukundo. Ibi bituma hari ibyo umugore
ashobora gukorera umukunzi we akababara kuko atabikunda na cyane ko umugabo
wese aba yibaza ko twe abagore dukwiye kuba tuzi ibyo bashaka.
Muri iyi nkuru rero, Umunyamakuru wa INYARWANDA
agiye kubafasha kureba bimwe mu byo abagabo baba bakeneye mu rukundo bibafasha
kubona ibitekerezo by’ibikwiye mwakora n’ibyo mwakwirinda mu rukundo bikabafasha
guhora muryohewe kandi urukundo rwanyu
rukaramba.
1.Abagabo bakunda kumvwa no guhabwa umwanya
Ikintu kibi cyane ndetse kibabaza umugabo bikabije
ni ugutekereza ko umukobwa bakundana cyangwa umugore we atamwumva. Reka dufate
urugero aho umugabo yaba ari gukora ibishoboka byose ngo agire ibibazo akemura
nk’aho biba bigoye maze umugore akamwitura inabi. Aha asigara yibaza icyo
yakora ngo akemure ikibazo ufite kuko iyo utari no kubona agaciro k’ibyo akora
bimuca intege kandi abona ko utamwumva na gato. Mwumve kandi umuhe umwanya wo
gufatanya nawe mu gukemura ibibazo mu gihe abikeneye.
2.Ntugashake guhora ku isonga! Nawe akeneye
kwitabwaho
Akenshi usanga mu rukundo kwitabwaho kose, ibyibanze
byose ari umugore. Ibyo bakeneye cyangwa se amarangamutima yabo bigahora
bishyirwa imbere iteka. Yego abagabo barabikora ndetse
bakanagaragaza ko ntacyo bibatwaye ariko si uko ntacyo biba bibatwaye koko
burya uzabaze umugabo wawe cyangwa umusore mukundana uko ameze, umwiteho,
umubaze icyo wamufasha cyangwa icyo wamukorera. Yego ntutegetswe kumuheka
cyangwa gusoma ubutaka agendaho ariko byibuze umwereke ko umwitayeho,
umutekerezaho atari we ugomba guhora akwitaho gusa ngo uhore ku isonga kuko
nawe akeneye kwitabwaho.
3.Ntukamupfushe ubusa
Niba umusore mukundana ari muzima, azahora agerageza
kumarana igihe kinini nawe ngo arusheho kukugira umukobwa wishimye mu rukundo.
Birakwiye ko rero nawe utabipfusha ubusa ngo wumve ko ari inshingano ze
bisanzwe kuko hari abitwa ko bari mu rukundo ariko batabayeho gutyo bahora
babyifuza gusa banabirota. Jya ubyishimira ndetse nawe ubimushimire kuko nahora
abona ibyo agukorera utabiha agaciro bizateza ibibazo ndetse azanarekera kuko
atazaba yumva akamaro kabyo. Jya umushimira kuko ntibitwara igihe kinini erega!
Kandi akantu gato katanagoye gashobora kubura hakavuka ibibazo bikomeye
byanageza urukundo rwanyu ku ndunduro.
4.Iga kumvikana no guhinduka
Kugira utwo mutumvikanaho birashoboka mu rukundo
ikibi ni ukurwana ntimukiranuke. Inzira ya mbere yo kugabanya intonganya ni
ukumvikana ndetse ukiga no guhinduka na cyane ko abagore biba bikwiye ko
bagandukira abagabo. Niwiga guca bugufi ukumvikana n’umukunzi wawe intonganya
zizaba nke ndetse umukunzi wawe azahora yishimiye ko umucira bugufi cyane kuko
abagabo barabikunda.
5.Mushyire muri gahunda zawe
Usanga akenshi abakobwa bumva ko bakora gahunda zabo
batabwiye abasore bakundana nyamara bagahora bashaka kumenya gahunda z’abakunzi
babo. Niba wifuza kubaka rugakomera, umusore mukundana mushyire muri gahunda
muhuze umurongo kandi ugaragaze ko udatewe ipfunwe no gukundana nawe,
umugaragaze mu bandi, ntuterwa ikimwaro no guhamya ko muri mu rukundo.
Bizamushimisha kandi bimwereke ko uri uwe kandi wenyine.
Hari byinshi wakora ndetse na byinshi wakirinda mu
rukundo ngo rurusheho kuba rwiza. Iyi twayita nk’intangiriro nziza, ubashije
gushobora ibi waba urwubatse neza wagereranwa n’uwubatse ku rutare, kuko ni
gake umusore mukundana azakubwira ibyo ashaka ko ukora. Ukwiye rero kwibwiriza
ibikwiye.


text:
Guverineri w’Intara y’Uburasirazuba, Mufurukye Fred, asaba abaturage bo mu ntara y’uburasirazuba(abashakanye) kubana neza, nta mugabo ukubita umugore we.
Ubwo uyu muyobozi yasuraga Akarere ka Bugesera mu Murenge wa Julu, Guverineri yagarutse ku bagabo usanga bakubita abagore babo, avuga ko bidakwiye.
Ibi, yabivuze mu gihe bamwe mu bagabo bavuga ko nubwo ubuyobozi buvuga ko abagabo ari bo bahohotera abagore n’abagore bahohotera abagabo, ariko ugasanga abagabo ari bo bahanwa gusa.
Umwe mu bagabo wo mu Murenge wa Julu ukuze, avuga ko ijambo abagore bahawe, bamwe muri bo barifashe uko ritari ugasanga bahohotera abagabo; agira ati “ntabwo numva impamvu abagore aribo badukosereza nyamara abagabo tukaba ari twe duhanwa gusa, ni ukuvuga se ko abagore bo badakosa”.
Nyamara ariko ibi uyu musaza avuga, ubwo ikinyamakuru impamba cyaganiraga n’ubundi n’abaturage bo mu murenge wa Julu, hari bamwe mu Bagabo n’ubundi bavugaga ko bamwe mu bagore usanga bitwara nabi bitwaje ko bahawe ijambo, ugasanga basuzugura abagabo babo.
Ku rumdi ruhande kandi, hakaba hari n’abagore bavuga ko iyi ngeso hari abagore bayifite, nabo banenga abitwara nabi ko bidakwiye.
Umwe mu bayobozi b’Inama y’Igihugu y’abagore mu Murenge wa Julu, avuga ko yaba umugore cyangwa umugabo ntawuri hejuru y’amategeko, nyirabayazana w’amakimbirane uwo ari we wese agomba kubihanirwa; uyu muyobozi agira ati “yaba umugore cyangwa umugabo, bigaragaye ko ari we nyirabayazana w’amakimbirane ntagomba kwihanganirwa, ni nabyo duhora tubigisha mu mugoroba w’ababyeyi, kandi ntituzahwema kubibasobanurira, ubundi umugore agomba kuba Mutima w’urugo”.
Kuba hari bamwe mu bagabo bavuga ko usanga abagabo ari bo bahanwa gusa, kandi hari n’abagore bahohotera abagabo; Guverineli w’Intara y’Uburasirazuba; avuga ko ahanini abagore ari bo bahohoterwa ugasanga bakubitwa mu ngo akaburira abagabo ko nta mpamvu n’imwe yatuma umugabo akubita umugore kabone n’iyo yaba amwiyenjejeho, hari izindi nzira byanyuzwamo; uyu muyobozi agira ati “nta mpamvu n’imwe kandi nta n’urwitwazo mwa bagabo mwe mufite rwo gukubita abagore banyu; uzongera kugwa mu mutego wo gukubita umugore ntituzamwihanganira na gato; kabone n’iyo yaba akwendereje bigomba kugira indi nzira y’amahoro mubikemurirwamo, kugira ngo twubake u Rwanda mu mahoro”
Uku kutavuga rumwe kuri imwe mu miryango, nk’uko bikunze kugenda bigarukwaho n’abantu batandukanye ko ari ko nyirabayazana w’amakimbirane hagati y’abagabo n’abagore, bituruka ku kutumva neza ihame ry’uburinganire,.
Ikindi kandi ni uko aya makimbirane, usanga ahanini agira ingaruka ku burere bw’abana mu miryango, ku uburyo rimwe na rimwe usanga hari bamwe mu bana bahitamo kuva mu miryango yabo, bagahitamo kujya kwibera mu buzima bwo mu muhanda, ari nayo mpamvu imiryango(abashakanye) basabwa kubana neza mu mahoro, kugira ngo imiryango yabo itere imbere ndetse n’igihugu gitere imbere muri rusange .


text:
Ireland kwiyahura bikomeje gufata indi ntera
Intera yo kwiyahura muri Ireland y’Amajyaruguru nimwe mu ziza ku isonga ku rwego rw’isi yose. abiyahura bakubye inshuro ebyiri Abongereza biyahura. Muri 2018, abantu 307 bariyahuye, muri uwo mwaka, nibwo mukuru wa Andrew nawe yari muri abo.
“ Napfushije mama , data, mukuru wanjye na data wacu bazize kwiyahura.”
Nk’indi miryango myinshi cyane, Andrew Hoy arimo kugerageza kwakira ibyamubayeho, bijyanye no kwiyahura bimaze kuba icyorezo muri Ireland y’Amajyaruguru, kandi bikaba bigaragara ko Leta yananiwe kugira icyo yakora kuri iki kibazo kimaze gufata indi ntera.
Nk’uko Igitangazamakurru ITV dukesha iyi nkuru cyabitangaje ku wa 3 Werurwe 2020, cyatanga ubuhamya bwa Andrew Hoy agira ati, “Ubwo nari mfite imyaka 16 data yariyahuye, ibi byaradushegeshe, kuko tutari twarigeze kumva uwiyahuye mbere y’ibi, ariko kandi ikibabaje nuko muri iki gihe icyo mwese muri kugenda mwumva ni ukwiyahura, kwiyahura…….”
Ukwiyahura kwa nyina.
Nk’uko akomeza abivuga, yagize ati “Nicyo kintu cyankomereye kurusha ibindi kumva ngo mama yapfuye.” Ngo kandi yari abizi ko aziyahura, akurikije uburyo yamubonaga.
Ibigo by’abagiraneza bikaba bivuga ko Ireland y’Amajyarugurru iri mu mayira abiri kubera ibibazo byo mu mutwe byugarije abaturage.
Ku wa kabiri abaturage bakaba barigaragambije basaba leta yabo kugira icyo yakora bikiri mu maguru mashya.
Barashaka ko amafaranga atangwa ku buvuzi bwo mu mutwwe yongerwa, akava kuri 5% y’ingengo y’imari y’icyo gihugu agenerwa urwego rw’ubuzima rwose.
“Ni icya kabiri cy’amafaraanga yo kwita ku buzima bwo mu mutwe, mu Bwongereza nk’uko Sara Boyce umwe mu mpirimbanyi zihangayikishijwe n’iki kibazo abivuga. “
“Nyamara kandi twe dufite 26% kubarusha, bityo tukaba tugomba kwikubita agashyi, turi abaturage bakiva mu mwiryane, bityo hakaba hari uruherekane rw’ihahamuka.”
Umurage w’ibyago bya Ireland y’Amajyaruguru umaze igihe bityo akaba ariwo nyirabayazana wo kwiyahura uyu munsi.
Abana baba barakuriye mu mvururu z’umurwa mukuru wa Ireland witwa Belfast bakaba aribo baza ku isonga mu kwiyahura.
Urubyiruko rukaba ruvuga ko rwihebye, kubera ko barurerega iyo rushaka ubufasha, bityo rugategereza amezi n’andi agataha, bagira ngo babone ubuvuzi bw’indwara zo mu mutwe.
Gerard Mullan , afite imyaka 17 yagerageje kwiyahura inshurro ebyiri.
“Nategereje ko bangira inama mu rwego rw’ibibazo byo mu mutwe igihe kirekire ndaheba, icyokora ubu nibwo ndimo kubonna ubufasha.” “None ndacyari ku rutonde.”
Leta ikaba yemera koko ko icyo kibazo cyo kwiyahura gihari, kandi ko cyabaye agatereranzamba .
Minisitirri w’ubuzima Robbin Swann yagize ati, “ Gukumira kwiyahura nibyo bindaje ishinga, n’urwego nkuriye.


text:
MPC Padiri byamurenze abonye umuhungu we baherukanaga mu myaka 27 ishize
Nyuma yo gusohora indirimbo “I miss you”, ubwo umuhanzi MPC Padiri yari agowe no kumenya amakuru y’umuhungu wagiye mu gihe cya Jenoside yakorewe abatutsi akayoberwa irengero, yashyize hanze indi ndirimbo amaze kumubona.
MPC Padiri avuga ko umuhungu wa mukuru we yari yarabuze bizwi ko yapfuye, gusa nta kanunu bari bafite ko yaba akiriho, icyakora baje kumenya ko yaba akiriho ni bwo batangiye gushakisha birangira bimenyekanye ko ariho.
Yagize ati “twari twarihanaguye ko atakiriho, nyamara umuntu yaje kutubwira ko hari uwamujyanye i Burayi, ni bwo twashatse uko yatumenya natwe tukongera tukamubona, yahise agira amatsiko kuko na we yibazaga ko nta wundi muryango afite”.
Uwo musore akimara kumenya ko hari abo mu muryango we bakiriho, yashatse uko yajya i Kigali kubonana na bo, ni na ko byagenze barahura ibyishimo biba byinshi ku mpande zose.
Nyuma yuko uwo muhungu asubiye i Burayi, MPC Padiri kwihangana byaramunaniye ajya kuririmba indi ndirimbo ayita ‘Cyane’, aho aba agira ati “Twaramukumbuye cyane”.
Agira ati “Kuva wa munsi ugenda twahise tugukumbura, akanyamuneza waduteye, uri byishimo byuzuye umutima wacu, amarira twarize waraje urayahoza udusigira ibyishimo, ushimwe kuko wamugaruye nta cyamubayeho, imitima yacu yasubiye mu gitereko”.
Muri iyi ndirimbo MPC Padiri ashimira Imana kuba yaramugaruriye umwana akemeza ko iminsi iba myinshi igahimwa n’umwe, kuko batizeraga ko azagaruka, ati “waturemeye agatima”.
MPC Padiri ni umwe mu bahanzi bamaze kwandika izina hano mu Rwanda, azwi cyane mu ndirimbo nka Turashimira Ingabo z’u Rwanda, Rwatubyaye, I miss you ndetse yanakoranye indirimbo na Kidumu, iherutse gusohoka yitwa Nyampinga (Hose na Hose).


text:
Urubuto rwa Pomme abantu batandukanye bakunda kururya babanje guhata igishishwa cyarwo,ni mu gihe hari abandi baruryana igishishwa batitaye ku kuba ruhase.
Nubwo buri wese arurya mu buryo bwe yishakiye bitewe nuko abyifuza,ngo nyamara burya Pomme ni urubuto rugomba kuribwa rufite n’igishishwa cyarwo.
Urubuga rwa Passeportsante ruvuga ku bushakashati bwakozwe n’abanyakanada bwerekanye ko igishishwa cy’urubuto rwa Pomme gifite ubushobozi bwo kugabanya imyanda mu mubiri.
Ubushakashatsi bw’abafaransa bwo, bwakozwe n’ikigo cya Institut national de santé bifashishije imbeba,bwerekanye ko igishishwa cya Pomme gifite ubushobozi bwo gufasha umubiri wacu kurwanya indwara ya Kanseri,asthme(Asima) n’izindi ndwara zitandukanye zifata umutima.
Uru rubuto rwa Pomme ntago mu Rwanda wasanga ruhingwa n’abantu benshi,ariko nyamara ngo rwaba rwibitsemo intungamubiri nyinshi zitandukanye ,harimo nka Vitamine C,vitamine B(B1, B2, B3, B5, B6, B9, B12) ndetse na vitamine E.
Abahanga bamwe banavuga ko uru rubuto rwa Pomme rushobora kwifashishwa mugihe ufite ibiro byinshi wifuza ko byagabanuka,zikaba zatuma unanuka.


text:
Abagore bari mu nzego z’ubuyobozi bitandukanyije no gusenya ingo zabo
Ishyirahamwe ry’abayobora uturere n’Umujyi wa Kigali (RALGA), ryashyizeho ihuriro ry’abagore bayobora inzego z’ibanze, rizaganirirwamo uburyo bakomeza kuyobora badashenye ingo zabo.
Iri huriro ryiswe ’Urunana rw’abagore mu buyobozi bw’inzego z’ibanze’ rivuga ko rigiye kunoza serivisi zitangwa ku baturage, ndetse no gukemura ibibazo byugarije imiryango, harimo isuku nke, imirire mibi, uburere n’imibanire mu ngo bitifashe neza.
Rivuga kandi ko rizashakira ibisubizo ingo z’abagore bakora mu nzego z’ibanze, bavuga ko batabana n’imiryango yabo uko bikwiriye kuko ngo baba bagiye gukemurira abaturage ibibazo.
Umunyamabanga nshingwabikorwa w’Umurenge wa Mushonyi mu karere ka Rutsiro, Icyizihiza Alida avuga ko iri huriro rije rikenewe kugira ngo ribabwire uburyo bakubahiriza inshingano nk’abayobozi ariko batibagiwe ko ari n’ababyeyi b’ingo.
Yagize ati “Twabonye ko hari ibyo wakoherezamo abantu baguhagararira cyangwa se ugashaka ibindi byatuma akazi ko mu rugo kakorohera, ariko ibyo utagomba gusimburwamo mu rugo ugomba kubikora”.
Urunana rw’abagore mu buyobozi bw’inzego z’ibanze ruvuga ko abanyamuryango barwo bagomba kubana n’abagabo babo, cyane cyane mu buriri, kurera abana uko bikwiye, kwirinda ubusinzi ndetse no guhahira urugo.
Mu gutangiza iri huriro, Nyirasafari Esperence Ministiri w’Uburinganire n’Iterambere ry’Umuryango, yishimiye ndetse atangaza ko Minisiteri ayobora yungutse amaboko mu bijyanye no guteza imbere imiryango.
Avuga ko aryitezeho kuzakemura ibibazo bikomeye birimo icy’igwingira ry’abana, ihohoterwa mu ngo, ndetse no kuvuganira abakobwa b’abangavu baterwa inda kugira ngo ababahohoteye babihanirwe.
Uru runana ruyobowe n’Umuyobozi w’Umujyi wa Kigali Mme Rwakazina Marie-Chantal, ruhuje abagore bari muri Komite nyobozi na Njyanama z’utugari, imirenge, uturere n’Umujyi wa Kigali.
Rwakazina avuga ko bazajya bahurira mu biganiro bigereranywa n’icyitwaga “urubohero” mu muco w’u Rwanda, cyahuzaga abagore n’abakobwa bakaganiriramo uko ingo zubakwa.
Salongo Richard


text:
Trending
Mukanoheri Alphonsine ni umugore washize amanga atanga ubuhamya bw’aho Imana yamukuye.
Mukanoheri Alphonsine ati” Ndi umwe mu bantu Imana yagiriye neza, maze gushakana n’umutware wanjye nahuye n’intambara zikomeye cyane, ariko iwacu bari bafite imihango ya gipagani. Ntabwo nigeze mbaho nkuko nabyifuzaga nari nziko gushaka umugabo ari ukunezerwa. nkimara gushaka umugabo natinze gusama inda.
Umugabo wanjye yageze aho azana undi mugore mpari, mbana munzu imwe na mukeba wanjye. naje kujya gusengera mubarokore ariko nkajya Nsenga ntarababariye umugabo wanjye yari yarambabaje cyane.
Naje gutangwa ikuzimu, Imana yarabihishuye, maze gutangwa ikuzimu naragiye ndarogwa ariko ntabwo icyo gihe nigeze menya ko natanzwe ikuzimu, nabimenye ari uko ndi kujyenda mvayo.
Nyuma yo gutangwa ikuzimu naragiye nkoreshwa n’abadayimoni benshi bangiriye nabi bikabije cyane. Ibitero by’ikuzimu bimaze kumfata urugo rwanjye rwarasenyutse, nkoreshwa ikintu kitwa ubusambanyi buteye ubwoba cyane, uri umusore uri umusaza uri umugabo ntabwo byabaga byatubuza kubonana. Namaze imyaka itatu muri ubwo busambanyi.
Mfatwa nafashwe nzinukwa umugabo wanjye, namureba nkabona si uwanjye, nkabengukwa abo hanze gusa. hari ibintu byamfataga nkaba ntabasha kubonana n’umugabo wanjye uwo mwanya iyo wageraga hari ibintu byanzamukagamo bimeze nk’amahwa nkumva sinshaka kubonana n’umugabo wanjye, bigafunga umwanya unyemerera kubonana n’umugabo wanjye. ariko nagera kubandi bagabo bikemera umwanya ugafunguka. Umugabo ntiyabashaga kumva ko ari abadayimoni bamfashe yari azi ko ari ingeso y’ubusambanyi nize, kuko nageraga kubo hanze bikemera.
Byaje kunkura murugo, urugo ndaruta ndagenda ikibazo cyanjye ubuyobozi nabwo bwarakimenye ariko byarabacanze. iyo byageraga saa munani z’ijoro numvaga ijwi rimpamagara nanjye nkitaba nkumva amajwi ambwira ibyo ngiye gukora, rimwe byarampamagaye ndabyuka saa munani z’ijoro njya kureba abasore ubwo nabaga nahawe misiyo mbonana nabo, iyo wabonanaga nanjye wahitaga uta ubwenge, naje gusahura butike, naheraga kunzoga niba. ntawo nzi aho izo mbaraga nazikuraga najyaga kubona nkibona murugo kandi n’ibyo nibye nabitwaye. Umuntu wabaga akorera Imana ntabwo nashoboraga kubonana nawe. Umugabo nawe yageze aho ata urugo aragenda ajya gushaka undi mugore.
Imana yaje kuvuga ko imbobereje umutima wanjye ukakaye, nibwo naje kuza kubwirwa ko ndi ikuzimu, umugabo wanjye nawe yaratashye aza murugo nanjye nari naratashye ndi murugo, ubwo umwuka w’Imana wari waramaze kunsanga, abakozi b’Imana bari baransengeye cyane.
Abadamu nibo bansengeye mva ikuzimu. Mva ikuzimu nagiye kumva numva ikintu kimeze nk’umushyitsi kirantigisa mbona igihu kivuye mumaso yanjye mbona ndabonnye, ntagira kugira ubwenge ntangira gutekereza, ndetse numva ngize isoni nyinshi cyane, n’ubwoba bwinshi cyane. Ntangira kubaza Imana nti ibintu nakoze, ibyambayeho nzanyura hehe ? Ubwo nibwo navuye ikuzimu, n’umutware wanjye yaje gukizwa turabana neza, saha izi tuvugana twese turakijijwe ni urugo rw’ubaha Imana.
Alphonsine asoza ubuhamya bwe abwira abantu ko Imana irinda ijambo ryayo ikarisohoza, mu gihe wayizeye ukayiringira kandi ukayiha ubuzima bwawe.
Kanda hano ukurikire ubuhamya bwose bwa Mukanoheli
Amataliki nyirizina y’igihe ubukwe bw’umuramyi Patient Bizimana na Gentille Uwera Karamira buzabera yamenyekanye. Ubu bukwe bwitezwe nabatari bake bitewe n’urukundo Patient Bizimana asanzwe afitiwe...
Akenshi bifatwa nkibidasanzwe kubona umuntu uzwi, cyangwa icyamamare agaragaza ibijyanye n’imyemerere ye, urugero nko kubona umuntu wicyamamare ashyira umurongo wa Bibiliya ku imbuga nkoranyambaga...
Umunyabigwi wumunya nigeria wahoze ukina muri bamyugariro mu ikipe y’igihugu cya Nigeria mumupira w’amaguru Taribo West aherutse gutangaza inzira byanyuzemo kugirango ahamagarirwa kuba Pasteri...
Umusaza Nzamwita Alex, hamwe n’umugore we Nyiramukosha Judith, bo mu karere ka Ruhango, Umurenge wa Byimana, akagari ka Mpanda, mu mudugudu wa Kanyarira, bose bavuga ko bafite imyaka 81 y’amavuko,...


text:
Home > Amakuru Yose > Utuntu n’utundi
Gusoma ibitabo ni ibintu byiza ku bana no ku bakuru kuko birajijura. Muri iyi minsi rero aho abana bafite televiziyo hafi, za telephone, imikino ya video, bituma abana batitabira gusoma ibitabo. Ariko dore bimwe mu bintu byagufasha gukundisha umwana gusoma:
Abantu benshi bakunda kugaruka ku gikorwa ngirana cyizwi nk’imibonano mpuzabitsina cyane gikunda gukorwa iyo abantu bafite umwanya uhagije ndetse akanyamuneza katashye hagati y’abagiye gukora icyo gikorwa bityo bakisanzura sinakubwira


text:
Umunyamerika Docteur Caleb n’umuryango we. Bishop John Rucyahana yabirukanye i Shyira abaziza gufasha abaturage FPR yita Ibipinga.
Nanjye ndagirango ngire icyo mvuga kuri iyi nkuru ya Mgr John Rucyahana n’ubwo mbona benshi batayivugaho rumwe.
Njyewe ntuye mu Karere ka Nyabihu, Umurenge wa Shyira, aho Diocese ya Shyira yahoze cyangwa se yavukiye nyuma bakayihungishiriza mu Ruhengeri ari naho ubu ibarizwa. Abamisiyonari (missionaries) bageze kuri shyira, bahise bahasyira Diocese ya Shyira irahaba ndetse nabo barahaba bakora umurimo w’Imana, bafasha n’abaturage bahatuye, bazana amashuri abantu bariga.
Muri 1994 hariho Mgr witwaga Nshamihigo nyuma yaho hakurikiyeho Mgr John Rucyahana maze ageze kuri Shyira avugira mu giterane cyari cyabereye kuri Shyira ko abanyeshyira ari abicanyi bamwiciye murumuna we. Yabivuze muri aya magambo: “yemwe Banyeshyira, muzaragwa ubwami bw’ijuru kandi muri abicanyi? Nigute mwafata umukazana wanyu mukamutemagura ibibero, mukamucocagura,yabasaba imbabazi mugaseka cyanee, nyuma mukadukira umugabo we mukamunogonora ntacyo yabagize? Ese iyo musenga muba mwiruhiriza iki? Yemwe bicanyi mwe, nimuhindukirire ijuru”! Ubwo nibwo yahise yimura diocese, umusozi arawunyaga, diocese ayimurira mu Ruhengeri. Ibikorwa byose byakorerwaga ku musozi wa Shyira byimurirwa mu Ruhengeri ariko bashyiramo n’abandi bakozi bashya kuko abari basanzwe bari batagifite agaciro, babaye nyakatsi ! Imfashanyo zose z’ itorero abazungu bazanaga kuri Shyira ziragenda mbese itorero n’ibyaryo byose uretse abakirisito kandi bo ntabwo bari bagikenewe.
Shyira yasigaye yitwa Paruwasi mu gihe hari diocese na paruwasi. Abaturage twivurizaga mu bitaro bya Shyira bikaba ari nabyo biri mu karere ka Nyabihu twahise tugira ibibazo kuko twari tunyazwe amahirwe yo kubona abaganga b’abazungu baje kuvura indwara z’ibikatu babifashijwemo n’itorero. Mu 2003 nibwo haje Dogiteri w’umunyamerika n’umuryango we, baje kuvura abaturage. Ariko nabo ntibyaboroheye kuko amaherezo yabo Mgr Rucyahana yabirukanye akoresheje Mgr Augustin wa Diocese ya Kivu.
Nyuma yo kubona ko abanyeshyira bakomeje kwitotomba,Mgr Rucyahana n’abahoze ari ibyegera bye bize amayeri yo kwiremera imirimo no gukama abaturage. Baribwiye bati: “nimureke dushyireho diocese ya kivu kugirango n’abanyeshyira bazibonemo (aha ndavuga babandi bo ku musozi). Nibwo bahamagaje Pasteur Ndimukaga Emmanuel wakoreraga ku musozi wa Shyira ikitararaganije, bamujyana muri Diocese ya Shyira, mu gihe gito baba baramukujije bamugize senior pastor. Uyu mugabo nta kindi cyatumye bamukuza kwari ukugirango bamuhirike bwangu nyuma yo gutahura imitekerereze ye n’imikorere ye. Bamuhoye iki ?
Shyira yaratereranywe ngo kubera ko ituwe n’interahamwe gusa.
Icya 1: Uyu Ndimukaga Emmanuel yari umuhutu.
Icya2:Yari ashoboye gupanga imishinga ifitiye abaturage n’abakristo umumaro. Nk’urugero, yari yarashyizeho Guest house ya Shyira, iyi Guest house yahaye abaturage imirimo. Yagerageje kandi gushakisha abaterankunga afatanije na Dr Caleb na Iris Cohrln kugirango bashyireho umushinga wa Living Hope Ministries. Byaratangiye inzu ziratangira zirubakwa nyuma haza kuza umudage witwa Thomas Schumann wagombaga guhagararira uwo mushinga. Ibyo nabyo Mgr wa Diocese ya Kivu Augustin yarabirwanije kubera uruhererekane n’ imigambi mibi abayobozi ba EAR bafitiye uriya musozi, mbese ntakizima bahifuriza, ngo ni mu nterahamwe.
Amaherezo uyu pastor Ndimukaga abayobozi ba Diocese ya Shyira baje kumuringushya bati :dukurikije ibyo tukubonaho nk’imitekerereze myiza ndetse na Innovation and project creativity, watanze candidature yawe ukiyamamariza kuba Mgr wa Kivu? Ibyo abyumva vuba cyane !!! Ubwo yaje guhatana na Ahimana Augustin n’abandi.., amatora abaye, Ahimana Augustin aba yegukanye umwanya wa mbere kuko John Rucyahana wari wabipanze yari azi ibyo yakoraga kandi azi n’indunduro yabyo. Kuko ibyo bipinga yabikoreshaga nk’udukingirizo. Nyuma Rucyahana yamukubise Knock out aramujijisha ati: ukwiriye gukomeza kwiga iby’ Iyobokamana muri America; nyuma ati: biri guhinduka, ndabona uzajya kwiga muri Germany; amaherezo yoherejwe kwiga muri Uganda. Nguko uko bamwigijeyo.
Hashize umwaka umwe gusa uwamwohereje gukomeza amasomo ye muri Uganda amwandikira ubutumwa kuri E-mail agira iti: “Inkunga zitangiye kubura kubera ikibazo cya international financial crisis, none ndakumenyesha ko wategura amafaranga wazirihira mu myaka iri mbere kuko itorero nta bushobozi rigifite, dore ko nawe wakoze igihe, ndumva nta kibazo biguteye; yego biragoye ariko turagusengera ngo Imana Ikorohereze”!!
Ubu rero John Rucyahana asigaye ngo ari umukuru wa Prisoner fellowship for Healing and Reconciliation. Iyo yigisha arihandagaza akavugira mu ruhame ngo: “Nangaga Abahutu… numvaga ntakiza cyamvaho cyerekera ku muhutu ariko ubu Yesu yambohoye iyo ngoyi”. Ariko iyo avuga ibyo aba abeshya cyane kuko iyo ageze muri bene wabo ababwira ukuntu Abahutu atari abantu ahubwo ari ibisimba. We ubwe aherutse kwibwirira umukobwa abereye se wabo witwa Rulinda Charlotte, ati: “ariko abahungu iteka mbona ugendana nabo ko mbona ari ibisimba ntibizakurya? Waretse kugendana naziriya nyamaswa ukagendana n’abantu? Mwana wanjye, shyira agatima impembero…”. Mbese uyu Mugabo ubugome bwe, ingengabitekerezo y’amacakubiri n’umujinya w’umurandura nzuzi ni byo bimuranga, ariko kubera ubudahangarwa afite muri FPR, ibyo akoze byose bihabwa gaciro cyaneeee !! Nyamara ngo bucya bwitwa ejo kandi ahashize hakitirirwa abyaho, yewe nta n’agahora gahanze. Buri kintu cyose kigira iherezo ryacyo, ryaba ryiza cyangwa ribi. Gusa icyo dukomeje kwinubira , ni uko twe abaturage bo kuri Shyira, aba banyedini ba EAR bafatanije n’abanywanyi babo bo muri FPR, ubu batugize nk’akabaho bogeraho uburimiro, batugize nk’agakino, uretse Imana yo gutabara.
Hari byinshi byiza Umunyamerika yashatse gukora abaturage, yamara kenshi yananijwe na Mrg John Rucyahana. Ikigaragara ni uko Mgr Ahimana Augustin we aje ari simusiga. Akunze kuvuga ngo: “sinshaka abazungu bakora ibintu bikabitirirwa aho kwitirirwa itorero”. Aha yavugaga Dr Caleb K. King.
Mgr AHIMANA Augustin. Abayobozi ba EAR ngo babungabunga inyungu za FPR kurusha intama baragijwe ?
Amaherezo yamwirukanye ava ku musozi wa Shyira adakoza amaguru hasi. Uyu mugabo iyo yafashaga, ntiyagiraga ivangura rishingiye ku moko cyangwa ku idini ahubwo yahaga ubufasha ababukwiriye. Uyu mugabo yubakiye imiryango myinshi y’abantu bari vulnerable kandi yagerageje guteza imbere ibitaro bya Shyira. Ariko aho amaze guhambirizwa we n’Umufasha we Dr.Louise King, dore ko bari n’abadocteur b’inzobere, kandi batabarizaga abantu bagatabarwa, ubu abakene nta we ukibitayeho, icyabo ni ugucibwa amafaranga atagira ingano y’imisanzu, imisoro, amaturo…… Nk’urugero aba banyamerika batarirukanwa mu bitaro bya Shyira ntihari harigeze haba ikibazo cy’imiti, none ubu imiti yarabuze abarwayi barapfa ubutitsa kubera kutitabwaho ndetse bakanashinyagurirwa ngo: “mugende ba bazungu banyu ntabagihari”! Ngayo ng’uko!!!
Mgr Ahimana Augustin yanga abazungu urunuka uretse ko arenzaho akabereka inyinya kuko abashakamo amadollar yo kwikenura no gukenura FPR. Mu byo ashobora kuvuga ku mugaragaro, yerekana ko igituma abanga ngo ari uko batanga bikeya kandi bahawe byinshi byo gutanga; ngo ni ibisambo; ngo bazanye amacakubiri mu banyarwanda; ngo barebereye ubwicanyi buba ntibabuhagarika….. ntareba akamaro bafitiye abaturage muri iki gihe, kuko ibibazo by’abaturage Atari byo bimuhangayikishije!
Ushaka kumenya ibyiza uyu mugabo n’umugore we bakoreye rubanda hanyuma bakiturwa kwirukanwa nabi ku musozi wa Shyira wajya kurubuga rwitwa: HYPERLINK « http://thekingsatshyira.wordpress.com/ » http://thekingsatshyira.wordpress.com/.
Samuel Bemeriki.
Ruhanywa (jeudi, 23 juin 2011 08:30)
Ikigaragara nuko no kuva kera ahaherezabitambo n’abafalisayo bikorezaga intama z’Imana imitwaro badashobora kwikorera birababaje kubona na nyuma yaho Yesu amaze kudupfira abagateye ikirenge mucye bakomeje gukora amakosa nkayo. bazabonishyano
Mbonariba (mercredi, 22 juin 2011 21:05)
Birababaje kubona abagombye kwigisha ubumwe nubwiyunge aribo bigishya ivangura. biteye agahinda kubona abo bigize abapastorori aribo bafata iyambere bamamaza ubugome bwindengakamere. Ariko nogo ntakadashira.
Kimenyi Martin (mercredi, 22 juin 2011 13:39)
Yeee, buriya wasanga Catholique barashakaga kuyigira nkuko bagize EER, baribeshya irakaniye ntaho muzamenera!Yabatanze kuvuka sha
BYUMVE (mercredi, 22 juin 2011 11:20)
Basomyi namwe ba nyir’uru rubuga,
Izi mpaka zishingiye ku moko ( Hutu-Tutsi cyane cyane) zirava he ko » nta moko akiba mu Rwanda »???!!!
Uduhanga gusa nitwo tuyasigaranye mu nzibutso.
Mushobora kuba mwarasigaye inyuma mu mateka y’ubu/mashya.
Ngo Mgr Ahimana yanga Abahutu? (mercredi, 22 juin 2011 10:57)
Yewe, ni byo koko abantu bibagirwa vuba. Niba koko ibivugwa kuri Mgr Ahimana ari byo, byaba bibabaje. Uyu Ahimana yavukiye mu bakene nyakujya i Kiramuruzi. Muri ubwo bukene yafashijwe n’Abahutu benshi kugira ngo abashe kwiga no kubaho. Babanaga na we nk’abavandimwe mu byiza no mu bibi. Niba yarabaye Mgr rero aho kubitura ineza akabanga urunuka nemeye ko FPR izi kuroga koko! Mgr, irogoze wongere wibanire na rubanda rugufi uvukamo!!!
Karegyesa Kelvin (mercredi, 22 juin 2011 08:33)
Ko wumva Rucyahana ahuza abishe n’abiciwe, azahuza ryari FPR (Kagame, Ibingira, Nziza, Gumisiliza, Gacinya, etc.) n’abo yiciye? Inkotanyi zishe inzirakarengane ziruta izishwe n’Interahamwe. Ibyo rero Ruhatana ntabyibagirwe.
Junior Pastor (mercredi, 22 juin 2011 07:37)
Abishe abatutsi nabo i Shyira nabo FPR yarabaribase abandi barafunze! Ariko Bishop John Rucyahana we asanga n’umuhutu wavutse uyu mwaka ari umwicanyi! Ikibazo ni aho kiri!
kuri TWARABAMENYE (mercredi, 22 juin 2011 07:27)
Sha vraiment ndaguhaye amaboko abiri kuko ibyo urimwo guhanura Mon General arivyiza cane kuko abamuhiga si Kagame gusa ahubwo naba x et y ntiriwe ndavuga amazina batumye hapha abantu benshi muri mu rwanda na congo mbese na burundi barya bantu bakuwe ku bu peresida ni caha co gusamba nabo baramushaka kuko nibo batumaga Kagame ibyo yakoraga byose rero ubu bazi ko uzahava ubamenera amabanga
Wowe wanga abahutu (mercredi, 22 juin 2011 07:12)
Niba abahutu bacye mu bari batuye uwo musozi barishe ni gute byitirirwa abatuye umusozi wose ndetse ninzirakarengane nazo zikitwa abicanyi uwishe numwicanyi kugiti ke ntabwo n’umuryango akomokamo uba ubaye uwabicanyi naho kwanga abahutu byo bigaragaza ko nawe ubwawe utikunda cg se udakunda n’umuryango wawe kuko nushishoza uzasanga mugisekuru cyawe utaburamo umuhutu uko byagenda kose ndakurahiye ikuremo urwango w’iyimikemo urukundo ruruta byose bisengere Yezu azagufasha
TWARABAMENYE (mercredi, 22 juin 2011 06:29)